Το τεχνοκρατικό σχέδιο Λιόλιου αφήνει και ερωτήματα | Contra.gr\nΟ Βαγγέλης Λιόλιος ανέλυσε το σχέδιο του για την διοίκηση της Ομοσπονδίας μπάσκετ. Με τεχνοκρατική αντίληψη, πολλές ιδέες για την ανάπτυξη του σπορ, αλλά και μερικά ερωτηματικά που ενδεχομένως να απαντηθούν στο άμεσο μέλλον.\nΟ Βαγγέλης Λιόλιος ανέλυσε το σχέδιο του για το μπάσκετ EUROKINISSI SPORTS\nΤο σχέδιο του για την διοίκηση της Ομοσπονδίας μπάσκετ ανέλυσε σε διαδικτυακή συνέντευξή του ο Βαγγέλης Λιόλιος. Ο άλλοτε ιδιοκτήτης του Προμηθέα και νυν υποψήφιος πρόεδρος μιλούσε περισσότερο από μιάμιση ώρα, θέλοντας να εξηγήσει τους βασικούς άξονες της πολιτικής της οποίας θα ασκήσει, εφόσον βέβαια εκλεγεί στις αρχαιρεσίες οι οποίες αναμένονται μέχρι τον Φεβρουάριο του 2021.\nΘα λέγαμε ψέματα ότι γίναμε σοφότεροι σε αυτά τα 120 λεπτά της συνομιλίας του κ. Λιόλιου με τους δημοσιογράφους. Το σχέδιο μοιάζει να διαπνέεται έντονα από μια τεχνοκρατική αντίληψη για το μπάσκετ, υποστηρίζει -τουλάχιστον-στη θεωρία το σωματείο, με αρκετά πάντως ερωτηματικά να χρήζουν απάντησης ή διευκρινίσεων στο μέλλον από τον υποψήφιο και τους συνεργάτες του.\nΟ κ. Λιόλιος προτείνει μέσω του "προγράμματος βάσης", όπως το ονομάζει, ένα συνολικό σχέδιο ενίσχυσης των δομών κάθε σωματείου με "παροχή υπηρεσιών" εκ μέρους της ΕΟΚ. Με βελτίωση των γηπεδικών εγκαταστάσεων και κατασκευή κλειστών προπονητηρίων σε όλη την Ελλάδα. Αν δεν κάνουμε λάθος, ωστόσο, η Ομοσπονδία δεν έχει δικαιοδοσία στις αθλητικές εγκαταστάσεις οι οποίες είτε ανήκουν στους Δήμους, είτε στην ΓΓΑ. Πώς θα αναλάβει ένα τέτοιο έργο η ΕΟΚ και που, φυσικά, θα βρει τους πόρους για την δημιουργία αυτών των προπονητηρίων;\nΤαυτόχρονα ως βασικό στοιχείο της ανάπτυξης των σωματείων σημειώνεται η ενίσχυση των Ακαδημιών με τεχνογνωσία από τους ομοσπονδιακούς προπονητές και ένα γενικό μοντέλο μπάσκετ, που πρέπει να ακολουθήσουμε σε όλη την Ελλάδα. Μόνο, που αυτό μπορεί να ισχύσει (και έχει γίνει στο παρελθόν) σε επίπεδο εθνικών ομάδων και όχι... ανά σωματείο σε όλη την επικράτεια. Δε γίνεται, άλλωστε, η ΕΟΚ και οι προπονητές της όσοι κι αν είναι αυτοί, να χαρτογραφήσουν όλα τα σωματεία της χώρας.\nΠροφανώς και είναι θετικό να χαραχθεί μια ενιαία γραμμή μπάσκετ, ώστε να εκμεταλλευτούμε τα μπασκετικά χαρακτηριστικά που έχει ο Έλληνας, θα πρέπει όμως να γνωρίζει ο κ.Λιόλιος σαν έμπειρος παράγοντας που είναι ότι πολλές φορές τα δεδομένα και οι συνθήκες αλλάζουν ανάλογα με τους παίκτες που παρουσιάζονται κάθε φορά. Δεν είναι ίδιοι παντού. Αλλού υπάρχει ένας καλός ψηλός, αλλού δυο καλοί γκαρντ, η δουλειά διαφέρει, δεν μπορεί να είναι... ενιαία.\nΤο να δοθούν κατευθυντήριες γραμμές είναι πολύ θετικό, ωστόσο, θα πρέπει να εξασφαλιστεί η διαρκής επικοινωνία των προπονητών. Η ιδέα, βεβαίως, της επιμόρφωσης των προπονητών από το επιτελείο των ομοσπονδιακών είναι πολύ θετική, αν και όλα αυτά θα μπορούσαν να γίνουν σε συνεργασία και με τον Σύνδεσμο Προπονητών, για ένα περισσότερο επεξεργασμένο και εφαρμόσιμο σχέδιο...\nΦτάνει, ωστόσο, μόνο το σχέδιο για την ανάπτυξη των Ακαδημιών κάθε σωματείου (και δεν μιλάμε βέβαια μόνο για τα 380 που έχουν, αυτή τη στιγμή, δικαίωμα ψήφου, με το περίφημο μητρώο σωματείων, ένας μηχανισμός ελέγχου εκ μέρους της κυβέρνησης, η πραγματική δύναμη της ΕΟΚ είναι πολύ μεγαλύτερη) να αυξήσει τα έσοδα, άρα και την βιωσιμότητα τους;\nΟι Δήμοι στους οποίους ανήκουν τα περισσότερα γήπεδα (και με αυτούς... τσακώνοντας στις αρχές κάθε χρόνου, όταν βγαίνουν τα προγράμματα, τα σωματεία για να έχουν όσο το δυνατόν περισσότερες ώρες προπόνησης) ή οι Περιφέρειες δεν πρέπει να έχουν λόγο στο κομμάτι του ερασιτεχνικού μπάσκετ και την διεξαγωγή των πρωταθλημάτων. Ο κ. Λιόλιος επιφυλάχθηκε γιατί ακόμη δεν έχει συναντηθεί με Δημάρχους και Περιφερειάρχες, αφού όπως είπε "προείχε η επαφή του με τα σωματεία".\nΟι δυο ... διοικήσεις\nΟ Βαγγέλης Λιόλιος που την Δευτέρα θα συναντηθεί με τον Γιώργο Βασιλακόπουλο (όπως είχε γίνει και κάποιους μήνες νωρίτερα) αναφέρθηκε εκ νέου στο σύστημα διοίκησης το οποίο ευαγγελίζεται. Δηλαδή το εκλεγμένο Διοικητικό Συμβούλιο το οποίο, όμως, δεν θα εμπλέκεται στη διοίκηση ή καλύτερα στο μάνατζμεντ της ομοσπονδίας. Θα χαράξει την πολιτική και θα ελέγχει τους ανθρώπους που θα τρέχουν την ομοσπονδία, άρα θα είναι και έμμισθοι, αφού όπως λέει ο υποψήφιος πρόεδρος "δεν υπάρχει εθελοντική εργασία".\nΗ σκέψη του έχει μια λογική, με την έννοια του ότι η εκλεγμένη ηγεσία ελέγχει τους ανθρώπους που ασκούν το μάνατζμεντ. Μόνο, που εδώ θα μιλάμε, λίγο πολύ, για δυο διοικήσεις. Αυτή που εκλέχθηκε κι αυτή που θα ασκήσει την πολιτική. Το γιατί αυτοί που θα έχουν την ευθύνη του μάνατζμεντ δεν πρέπει να είναι και εκλεγμένοι δύσκολα το καταλαβαίνει κανείς. Και φυσικά αν οι σύμβουλοι που εκλέγονται δεν θα έχουν καμιά ανάμιξη με την καθημερινότητα της ΕΟΚ, παρά μόνο θα συνεδριάζουν για την χάραξη της πολιτικής και τον έλεγχο των υφισταμένων τους πέντε-έξι φορές το χρόνο (άντε δέκα), για ποιο λόγο να... είναι σωρό νοματαίοι; Φτάνουν τέσσερις-πέντε και όχι δεκαεφτά, που απαρτίζουν το ΔΣ της Ομοσπονδίας.\nΔεν είναι λάθος η εμπιστοσύνη σε τεχνοκράτες, γνώστες του σπορ. Μόνο, που αυτοί μπορεί να υπάρχουν και στους υποψήφιους για το ΔΣ, οπότε δεν χρειάζεται να τους... πληρώνει κιόλας η ΕΟΚ. Έχει άλλωστε αρκετούς υπαλλήλους στην μισθοδοσία της.\nΜε θέσεις και ... χωρίς\nΣημειώνουμε επίσης τις θέσεις που εξέφρασε ο κ. Λιόλιος\n✔ για τη διαιτησία, με την πρόσληψη (από την ΕΟΚ) αρχιδιαιτητή ο οποίος θα είναι και υπεύθυνος για την επιλογή, αξιολόγηση, υπό την εποπτεία της Ομοσπονδίας και ταυτόχρονα μακριά απ' αυτήν (ακόμη και στον χώρο, που θα στεγάζεται). Έχει στο μυαλό του και επαγγελματική διαιτησία, εφόσον το ζητήσει ο ΕΣΑΚΕ\n✔ για την γιγάντωση των εθνικών κατηγοριών, που έγινε χωρίς λόγο και οδηγούν, όπως επισήμανε, στον οικονομικό μαρασμό των σωματείων. Τάσσεται υπέρ της μείωσης των ομάδων, αρχής γενομένης από την Α2, για την οποία τόνισε ότι πρέπει να είναι ο προθάλαμος της μετάβασης από το ερασιτεχνικό στο επαγγελματικό μπάσκετ. Συμφωνούμε και επαυξάνουμε. Πώς όμως μπορεί να γίνει κάτι τέτοιο, όταν απαγορεύεται (από την ΕΟΚ) η χρησιμοποίηση ξένων παικτών (και από φέτος με πρόσχημα τον... Covid-19) και κοινοτικών;\n✔ για την καλή συνεργασία τόσο με την FIBA όσο και με την Euroleague, προς όφελος του μπάσκετ. Σωστή σκέψη, στην προοπτική μιας ενοποιημένης μορφής του μπάσκετ σε διεθνές επίπεδο.\nΜας έκανε, ωστόσο, εντύπωση η αποστασιοποίησή του από τις διεργασίες στην Basket League, θέλοντας ίσως να τονώσει τον αυτόνομο ρόλο της λίγκας. Παρόλα αυτά ένας πρόεδρος της ΕΟΚ που προέρχεται από το επαγγελματικό μπάσκετ θα έπρεπε να καταθέτει άποψη και θέσεις, χωρίς να υπολογίζει (αν συμβαίνει κάτι τέτοιο) τις ισορροπίες. Σε αυτό, που θα συμφωνήσουν όλοι με τον κ. Λιόλιο είναι ότι η επόμενη μέρα των εκλογών πρέπει να βρει όλους σε θέση μάχης και προσφοράς, ώστε με την σύνθεση των απόψεων και των προτάσεων που θα πέσουν στο τραπέζι να βγει και κάτι καλό. Όχι μόνο στα... λόγια.


Barba Italiana Brilliantine Per Capeli Valpolicella 100ml|HairMaker.Gr\nBarba Italiana Brilliantine Per Capeli Valpolicella 100ml\nΚωδικός Προϊόντος : 9426\nΜπριγαντίνη που δίνει υφή, λάμψη και φωτεινότητα για ένα παραδοσιακό στιλ.\nPer Capeli Valpolicella\nΠεριέχει ελαιο απο σπόρους σταφυλιού με τις υψηλά αντιοξειδωτικές - θρεπτικές και ενεργοποιητικές ιδιότητες του.\nΠροσδίδει φυσικό αποτέλεσμα.\nΚράτημα 7 - Λάμψη 10\nΕξαλείφει το φριζάρισμα και δεν αφήνει υπολείμματα.\nNorina Brillole Μπριγιαντίνη Μαλλιών 80ml\nNorina Brillole Μπριγιαντίνη Μαλλιών 80ml : Η μπριγιαντίνη μαλλιών BRILLOLE θα δώσει στα μαλλιά σας το ανάλαφρο και cool στυλ που χρειάζεστε.


Κάποιος να μαζέψει τον Justin Bieber: Μετά τη μαριχουάνα, το "έριξε" στα σιρόπια\nΚάποιος να μαζέψει τον Justin Bieber: Μετά τη μαριχουάνα, το “έριξε” στα σιρόπια\nΤο συγκεκριμένο σιρόπι χορηγείται με ιατρική συνταγή για τη μείωση του βήχα ωστόσο χρησιμοποιείται και ως ναρκωτικό.\nΟ τραγουδιστής, σύμφωνα με το TMZ, φέρεται να είναι εξαρτημένος από αυτό καταναλώνοντας καθημερινά περίπου 340 γραμμάρια. Τι και αν οι άνθρωποι που τον περιβάλλουν, συνεχώς τον συμβουλεύουν να μπει για απεξάρτηση; Ο Justin, αρνείται πεισματικά.\nΔεν είναι, άλλωστε, η πρώτη φορά που ο Justin εμπλέκεται σε σκάνδαλο με ναρκωτικά. Τις προάλλες η αστυνομία εισέβαλε στη βίλα του στην περιοχή Calabasas, στην Καλιφόρνια. Εκεί, οι αστυνομικοί έπιασαν “λαβράκι” καθώς βρήκαν ποσότητες ναρκωτικών. Συγκεκριμένα, σε δύο κουτιά μπισκότων εντοπίστηκε μαριχουάνα, τρία bongs που χρησιμοποιούνται για την κατανάλωση μαριχουάνας και χάπια Xanax και ecstasy που είχε ο φίλος του τραγουδιστή, Lil Za, ο οποίος και συνελήφθη.\nΜάλιστα, στη βίλα υπήρχε και ένα ειδικό δωμάτιο όπου έκαναν τη χρήση ναρκωτικών.\n(έξω από τη βίλα του)\nΤα “χορτο-καπνισμένα” tour bus\nΑς μην πάμε πολύ μακριά. Στον περασμένο Ιούλιο. Όταν ένα tour bus που τον ακολουθούσε κατά τη διάρκεια της περιοδείας του, σταμάτησε για έλεγχο. Και οι καπνοί από την μαριχουάνα έβγαιναν από αυτό. Ο Bieber δε βρισκόταν μέσα σε αυτό και το λεωφορείο το οποίο και μπλόκαραν οι αρχές στο Μίσιγκαν και στη συνέχεια προχώρησαν στην κατάσχεση των ουσιών που βρέθηκαν μέσα σε αυτό.\nΤην ίδια χρονιά, οι αρχές ‘έπιασαν’ και άλλο ένα tour bus, αυτή τη φορά στη Στοκχόλμη έξω από το ξενοδοχείο όπου διέμενε ο τραγουδιστής. Όχι, δεν υπήρξε “κάρφωμα”, ένας αστυνομικός κάτι μύρισε και πήγε προς το λεωφορείο όπου και επιβεβαιώθηκε η υποψία του. Μαριχουάνα. Κανείς όμως δεν ήταν μέσα σε αυτό. Μαζί με τα ναρκωτικά, κατασχέθηκε και ένα όπλο.\nΗ βίλα των πάρτι και οι γείτονες στα πρόθυρα νευρικής κρίσης\nΤην ίδια περίοδο και ενώ ο Bieber έλειπε από τη βίλα στην Καλιφόρνια, οι φίλοι του, μεταξύ αυτών και ο Lil Twist, διοργάνωσαν ένα μεγάλο πάρτι όπου η μαριχουάνα ‘πηγαινοερχόταν συνεχώς’. Μάλιστα, οι δυο φίλοι είχαν φωτογραφηθεί από paparazzi την ώρα που κάπνιζαν μαριχουάνα στις αρχές του 2013.\nΟι γείτονες του τραγουδιστή είναι στα πρόθυρα νευρικής κρίσης τόσο από τη συμπεριφορά του όσο και από τα μεταμεσονύκτια πάρτι. Υποστηρίζουν ότι ο Justin καπνίζει συνεχώς μαριχουάνα και μετά οδηγεί με αποτέλεσμα οι δεξιότητές του και τα αντανακλαστικά του στην οδήγηση να μην είναι και τόσο καλά.\nΜάλιστα, η αστυνομία του Los Angeles δέχεται συχνά τηλεφωνήματα από γείτονές του που παραπονιούνται για άτσαλη οδήγηση αλλά και επιθέσεις από τον ίδιο τον Bieber όταν δέχεται κατά πρόσωπο τα παράπονά τους.\nJustin, μήπως να ακούσεις τη συμβουλή των φίλων σου; Για να μην σε δούμε ως το νέο Macaulay Culkin.


ΚΡΕΒΑΤΙ ΔΙΠΛΟ ΞΥΛΙΝΟ -\nΚΡΕΒΑΤΙ ΔΙΠΛΟ ΞΥΛΙΝΟ ΕΛΛΗΝΙΚΗΣ ΚΑΤΑΣΚΕΥΗΣ\nΚρεβάτια Ξύλινα & Μοντέρνα Σε Προσφορά |\nΚρεβάτι ξύλινο διπλό - € 260,00 -\nΚΡΕΒΑΤΙ ΔΙΠΛΟ - € 70,00 -\nINART ΚΡΕΒΑΤΙ ΔΙΠΛΟ ΞΥΛΙΝΟ NATURAL 200X227X116 7-50-225-0002\nCapri Κρεβάτι Διπλό Ξύλινο με Αποθηκευτικό Χώρο 150x200cm\nΜεταλλικό Χειροποίητο από μασίφ σφυρήλατο σίδερο. Ειδοποίηση για προσφορές. Ταξινόμηση κατά. Dallas plus κρεβάτι με δώρο στρώμα και αποθηκευτικό χώρο xx/35,5 cm. Σε Κρεβάτια κρεβατι διπλο με στρωμα Ξύλινο. Τα βρίσκεται στο Αιγάλεω,Αθήνα,Αττική δίπλα στο μετρό και. Άμεσα Διαθέσιμο. ΚΑΝΑΠΕΣ ΜΕΤΑΛΛΙΚΟΣ ΚΡΕΒΑΤΙ 3ΘΕΣΙΟΣ ΠΡΟΣΦΟΡΑΣ ΜΕ ΣΤΡΩΜΑΤΑ ANABEL. Κρεβάτι διπλό από μελαμίνη, διαθέτει δύο συρτάρια προσφέροντας αποθηκευτικό κρεβατι διπλο σιδερενιο χώρο.\nΒρες την καλύτερη τιμή για κρεβατι διπλο σιδερενιο κρεβατι διπλο με στρωμα - Κρεβάτια Διπλό Ξύλινο από χιλιάδες καταστήματα. Εξέλιξη τιμής. %. ΕΛΛΗΝΙΚΗΣ ΚΑΤΑΣΚΕΥΗΣ. ΚΡΕΒΑΤΙΑ ΚΡΕΒΑΤΙ allie ΔΙΠΛΟ x εκ.\nΚρεβάτια σε ξύλο ή μέταλλο-σίδερο σε κάθε διαστάση μονό,ημίδιπλο,διπλό για κρεβατοκάμαρες και παιδικά υπνοδωμάτια. Βρες την καλύτερη κρεβατι διπλο σιδερενιο τιμή για κρεβατι διπλο με στρωμα - Κρεβάτια Διπλό Ξύλινο από χιλιάδες καταστήματα. ,00 € ,00€. Βρες την καλύτερη τιμή για κρεβατι διπλο με στρωμα - Κρεβάτια Ξύλινο από χιλιάδες καταστήματα. Διάλεξε ανάμεσα σε Κρεβάτια Διπλά το προϊόν που κάνει για σένα στην καλύτερη κρεβατι διπλο σιδερενιο τιμή. - Κρεβάτια με Αποθηκευτικό Χώρο. ,00€. ΤΙΜH/ΤΕΜ.\nΧιλιάδες προσφορές σε μοντέρνα & κλασικά έπιπλα σπιτιού, κήπου και γραφείου, φωτιστικά, οικιακά είδη με την εγγύηση της ΠΑΠΑΙΩΑΝΝΟΥ Α. Sega κρεβάτι με 2 κομοδίνα x92x cm.Ε. Στην μεγάλη ποικιλία μας θα βρείτε και κρεβάτια με αποθηκευτικό χώρο. Κρεβάτια μονά και ημίδιπλα από μασίφ οξυά και επενδεδυμένο MDF.\n€ Προσθήκη στο Καλάθι. από, Μοντέρνα έπιπλα σε μεγάλη ποικιλία για το σπίτι το γραφείο και το εξοχικό. Ειδοποίηση για προσφορές. ΚΡΕΒΑΤΙ ΔΙΠΛΟ ΞΥΛΙΝΟ ΕΛΛΗΝΙΚΗΣ ΚΑΤΑΣΚΕΥΗΣ Χ letto loft sku: Κρεβάτι Διπλό Ελληνικής Κατασκευής. %.\nΈρχονται στον χώρο σας σε λίγες.. Το διπλό κρεβάτι Curtys με το υπέροχο σχέδιό του θα δώσει μια μοντέρνα πινελιά στο υπνοδωμάτιό σας.). Κρεβάτια με στρώμα μονά, διπλά και ημίδιπλα σε εξαιρετικές προσφορές.\nαπό,90 €. Βρείτε μια μεγάλη ποικιλία από λειτουργικά κρεβάτια σε διαφορετικά στιλ για να διαλέξετε αυτό που σας εκφράζει. Αγορά Περισσότερα. Ο συνδυασμός ξύλου με άλλα υλικά και οι λεπτομέρειες του design μεταμορφώνουν τα ξύλινα κρεβάτια σε μία μοντέρνα πρόταση ακόμα και για τις πιο απαιτητικές κρεβατοκάμαρες. Δες όλη την περιγραφή. € €. Κρεβάτι διπλό από μελαμίνη, διαθέτει δύο συρτάρια προσφέροντας αποθηκευτικό χώρο.\nΑγόρασε άμεσα μέσω του Skroutz! ΧΩΡΙΣ ΑΠΟ/ΚΟ ΧΩΡΟ. ΔΕΝ ΠΕΡΙΛΑΜΒΑΝΕΤΑΙ ΤΟ ΣΤΡΩΜΑ, ΟΙ ΤΑΒΛΕΣ. ΚΡΕΒΑΤΙ ΔΙΠΛΟ ΞΥΛΙΝΟ ΕΛΛΗΝΙΚΗΣ ΚΑΤΑΣΚΕΥΗΣ ΣΕ ΠΡΟΣΦΟΡΑ - € ΔΙΑΣΤΑΣΕΙΣ 90 χ - € / χ - € / Χ - € / Χ - € / Χ - € ΣΤΙΣ ΤΙΜΕΣ ΤΩΝ ΚΡΕΒΑΤΙΩΝ ΠΕΡΙΛΑΜΒΑΝΟΝΤΑΙ κρεβατι διπλο σιδερενιο ΟΙ ΤΑΒΛΕΣ ΣΤΗΡΙΞΗΣ ΤΟΥ ΣΤΡΩΜΑΤΟΣ ΤΙΜΕΣ. Αξιολόγησε το προϊόν.\nΕλληνικής κατασκευής και εισαγωγής. Κρεβάτια από μεταλλικό σκελετό βαμένα σε χρώματα ασημί, μαύρο, καφέ, μπεζ.Κρεβάτια που συνδυάζουν το μέταλλο και το. kps/ ΑΡΙΑΔΝΗ ΚΡΕΒΑΤΙ ΞΥΛΙΝΟ-ΜΕΤΑΛΛΙΚΟ ΔΙΠΛΟ ΕΛΛΗΝΙΚΗΣ ΚΑΤΑΣΚΕΥΗΣ ΓΙΑ ΣΤΡΩΜΑ Χ ΕΚ. Κατόπιν Παραγγελίας. ΚΡΕΒΑΤΙ BRILEY ΒΕΛΟΥΔΟ ΓΚΡΙ ΜΕ ΑΠΟΘΗΚΕΥΤΙΚΟ ΧΩΡΟ ΠΡΟΣΦΟΡΑ ΜΕ ΣΤΡΩΜΑ κρεβατι διπλο σιδερενιο ΟΡΘΟΠΕΔΙΚΟ κρεβατι διπλο σιδερενιο x εκ HM Το Όνομα. Το χρώμα του είναι ένας. Λίστα. Σε Κρεβάτια κρεβατι διπλο με στρωμα Ξύλινο.\nAegean college τιμεσ\nELTA > Personal > Letters & Parcels > ELTA Courier > EMS\nΚαταγγελια Vodafone - Smartphones -\nCava, Prosecco and Champagne. Sparkling Wine Taste\nCrocodilino Περιστέρι, Εθνικής Αντιστάσεως 61, Peristéri (2021)\nΠαλαία Σφυριά Σιδηρουργού - Παλαιοπωλείο\nΚαναπέδες Κρεβάτια | Entos\nΑΡΤΟΠΟΙΙΑ ΣΟΚΟΛΑΤΙΝΟ - ΖΑΧΑΡΟΠΛΑΣΤΕΙΑ ΒΟΛΟΣ - ΖΑΧΑΡΟΠΛΑΣΤΙΚΗ


Heart Failure Matters > Ζώντας με την καρδιακή ανεπάρκεια > Σε περίπτωση έκτακτης ανάγκης στις διακοπές\nΕίναι σημαντικό να έχετε επαρκή ποσότητα φαρμάκων μαζί σας όταν πηγαίνετε για διακοπές. Κατά συνέπεια, εάν προκύψει έκτακτη ανάγκη και πρέπει να επισκεφθείτε γιατρό, μπορείτε να δείξετε τη λίστα σας στον γιατρό που θα σας αναλάβει. Να έχετε αυτή τη λίστα άμεσα διαθέσιμη κατά τη διάρκεια των διακοπών σας.\nΕίν’αι επίσης χρήσιμο να έχετε τον τηλεφωνικό αριθμό εργασίας του παθολόγου ή του καρδιολόγου που σας φροντίζει σε περίπτωση που ο τοπικός γιατρός θα ήθελε να συζητήσει μαζί τους την κατάστασή σας ή θα χρειαστεί περισσότερες πληροφορίες.\nΘα πρέπει πάντα να έχετε ασφάλιση ταξιδιού, συμπεριλαμβανομένης της κάλυψης υγείας, όταν ταξιδεύετε σε οποιαδήποτε απόσταση ή πηγαίνετε για διακοπές. Όταν κάνετε ασφάλιση, βεβαιωθείτε ότι είστε ξεκάθαροι για το τι καλύπτεται από το ασφαλιστήριο συμβόλαιο σχετικά με την ιατρική περίθαλψη και τι θα χρειαστεί να κάνετε εάν χρειάζεστε έκτακτη ιατρική βοήθεια ενώ βρίσκεστε μακριά. Σημειώστε τους αριθμούς τηλεφώνου τους οποίους θα πρέπει να καλέσετε και τους αριθμούς πολιτικής που θα πρέπει να αναφέρετε.\nΥπάρχει μια Ευρωπαϊκή Κάρτα Ασφάλισης Υγείας (EHIC) που είναι πολύ χρήσιμη για τους πολίτες της Ευρωπαϊκής Ένωσης που ταξιδεύουν στην Ευρώπη. Ενώ η EHIC δεν υποκαθιστά την ασφάλιση, παρέχει στους πολίτες της Ευρωπαϊκής Ένωσης ιατροφαρμακευτική περίθαλψη δωρεάν ή με μειωμένο κόστος, ενώ βρίσκονται σε χώρα του Ευρωπαϊκού Οικονομικού Χώρου (ΕΟΧ).\nΠάνω από 60 εκατομμύρια πολίτες της ΕΕ έχουν ήδη εκδώσει την κάρτα. Ορισμένες χώρες ενσωματώνουν την ευρωπαϊκή κάρτα στην πίσω όψη μιας εθνικής κάρτας και άλλες εκδίδουν ξεχωριστές κάρτες. Μπορείτε να προμηθευτείτε την κάρτα σας από το τοπικό γραφείο κοινωνικής ασφάλισης ή ασφάλισης ασθενείας, ενώ αν θέλετε περισσότερες πληροφορίες μπορείτε να επισκεφτείτε την ιστοσελίδα της Ευρωπαϊκής Κάρτας Ασφάλισης Υγείας.\nΥπό κανονικές συνθήκες η EHIC ισχύει για τρία έως πέντε χρόνια και καλύπτει κάθε ιατρική περίθαλψη που καθίσταται αναγκαία κατά τη διάρκεια του ταξιδιού σας, λόγω είτε ασθένειας είτε ατυχήματος. Καλύπτει επίσης κάθε θεραπεία που χρειάζεστε για μια χρόνια πάθηση, όπως η καρδιακή ανεπάρκεια. Η κάρτα παρέχει πρόσβαση μόνο σε κρατική ιατρική περίθαλψη.


Τρίτη 5 Ιούνη 2007 - αριθ. φύλλου: 9792\nΣτην τελική ευθεία έχουν μπει οι προετοιμασίες των ταξικών δυνάμεων για την 3η Συνδιάσκεψη του Πανεργατικού Αγωνιστικού Μετώπου, που θα γίνει στις 16 και 17 Ιούνη στην Αθήνα. Χτες, για τα οργανωτικά ζητήματα, συνεδρίασε η Εκτελεστική Γραμματεία του ΠΑΜΕ. Τις εργασίες της Συνδιάσκεψης θα παρακολουθήσουν και δεκάδες εκπρόσωποι συνδικαλιστικών οργανώσεων απ' όλο τον κόσμο.\nΟι «μεγάλες μεταρρυθμίσεις» που εξήγγειλε η ΝΔ, η νέα «διοικητική δομή» της χώρας και η ριζική αλλαγή του εργασιακού καθεστώτος για τους δημόσιους υπαλλήλους αποτελούν νέα αντιδραστικά μέτρα που απαιτεί το κεφάλαιο και η ΕΕ. Αυτοί είναι στόχοι και του ΠΑΣΟΚ, αποδεικνύοντας ότι τα κόμματα του κεφαλαίου έχουν κοινή στρατηγική\nΠροσπάθεια να ενταθεί η δικομματική πόλωση και το ψευτοδίλημμα «Καραμανλής ή Παπανδρέου», στοχοπροσήλωση στις αντιδραστικές μεταρρυθμίσεις, πακετάκια «παροχών» και «προτάσεων» περιλαμβάνει, μεταξύ άλλων, τόσο η προεκλογική τακτική της κυβέρνησης της ΝΔ όσο και της αξιωματικής «συμπολίτευσης» του ΠΑΣΟΚ. Αυτό ήταν το στίγμα των προεκλογικών ομιλιών στις περιοδείες των τελευταίων ημερών από τους προέδρους της ΝΔ και του ΠΑΣΟΚ.\nΤο «γαλάζιο» κράτος αποδείχτηκε ίδιο με το «πράσινο» κράτος, επισημαίνει το ΚΚΕ. Και στη Δημόσια Διοίκηση η κυβέρνηση της ΝΔ εφάρμοσε τους νόμους του ΠΑΣΟΚ, συνέχισε την ίδια πολιτική. Τα νέα μέτρα που εξήγγειλε η ΝΔ για μετά τις εκλογές είναι αντιδραστικά μέτρα, που απαιτεί το κεφάλαιο και η ΕΕ, για να κάνουν πιο αποτελεσματική την αντιλαϊκή πολιτική. Αυτοί είναι στόχοι και του ΠΑΣΟΚ, αποδεικνύοντας ότι τα κόμματα του κεφαλαίου έχουν κοινή στρατηγική.\nΤο ΚΚΕ μπορεί να δώσει με επιτυχία την εκλογική μάχη, τόνισε η ΓΓ της ΚΕ του ΚΚΕ Αλ. Παπαρήγα από τη Θεσσαλία, στηριζόμενο στη δικαίωση της πολιτικής του και προσβλέποντας στην κατάκτηση της λαϊκής εμπιστοσύνης για την ουσιαστική διέξοδο και την εναλλακτική λύση που προτείνει.\n2ο ΜΑΘΗΤΙΚΟ ΦΕΣΤΙΒΑΛ ΚΝΕ\n«Αγωνιζόμαστε και δημιουργούμε... »\nΑπό Παρασκευή 22 Ιούνη έως Κυριακή 24 Ιούνη θα γίνει το 2ο Μαθητικό Φεστιβάλ της ΚΝΕ στο Θέατρο Φοίνικα του Περιστερίου.\n«Μαχόμενη»... η ψήφος των δημοσιογράφων\nΗ «Μαχόμενη Δημοσιογραφία» καλεί τα μέλη της ΕΣΗΕΑ να αξιοποιήσουν τις εκλογές, που αρχίζουν αύριο, για να στείλουν μήνυμα αντίστασης.\nΕπικίνδυνη η εμπορευματοποίηση\nΠέθανε τρόφιμος στο «Δρομοκαΐτειο», στο Νοσοκομείο Μεταξά σημειώθηκε «μπλακ άουτ», στο Νοσοκομείο Κομοτηνής σταματά η αιμοκάθαρση νεφροπαθών και στο «Μποδοσάκειο» της Πτολεμαΐδας, παιδίατρος έφτασε στα όρια της εξάντλησης.\nΝα σταματήσει η παράδοση δασών και παραλιών στο κεφάλαιο\nΠαγκόσμια Ημέρα Περιβάλλοντος σήμερα και οι υποκριτικές κραυγές για μέτρα προστασίας δίνουν και παίρνουν. Το φυσικό περιβάλλον είναι θύμα της πολιτικής εξυπηρέτησης του μεγάλου κεφαλαίου, της ΕΕ και της πολιτικής της ΝΔ και του ΠΑΣΟΚ.\nΣτο μεταξύ, με δύο δυναμικές παρεμβάσεις την Κυριακή το πρωί σε Αλιμο και Τατόι, μέλη και φίλοι του ΚΚΕ και της ΚΝΕ απαίτησαν να σταματήσει η παράδοση στο μεγάλο κεφάλαιο δασών, δασικών εκτάσεων και παραλιών και να αποδοθούν στους εργαζόμενους! Στις φωτογραφίες: Από το «άνοιγμα» της παραλίας στον Αλιμο (πάνω)όπου οι λουόμενοι δεν πλήρωσαν εισιτήριο και από την κινητοποίηση στο κτήμα Τατοΐου (κάτω)...\nΣΕΛ. 13, 15


Για να περάσουμε από το Τσίρειο χρειάζεται ψυχή! - OMONOIA24.COM\nΓια να περάσουμε από το Τσίρειο χρειάζεται ψυχή!\nΗ ΟΜΟΝΟΙΑ ταξιδεύει την ερχόμενη Κυριακή στο Τσίρειο Στάδιο για να αντιμετωπίσει την ΑΕΛ, και μοναδικό ζητούμενο είναι η νίκη και οι τρείς βαθμοί. Η ήττα από τον Εθνικό την περασμένη αγωνιστική στοίχισε στην ΟΜΟΝΟΙΑ τόσο βαθμολογικ, όσο και ψυχολογικά και οι πράσινοι καλούνται να βγάλουν αντίδραση.\nΑπέναντι σε μια μαχητική ομάδα, τα πράγματα δεν θα είναι καθόλου εύκολα και όσοι αγωνιστούν θα πρέπει να καταθέσουν την ψυχή τους στο γήπεδο. Οι γαλαζοκίτρινοι ειδικά στην έδρα τους, εμφανίζονται πολύ δυνατοί, και δεν έχασαν μέχρι στιγμής σε κανένα ντέρμπι. Κέρδισαν το ΑΠΟΕΛ και τον Απόλλωνα, και εξήλθαν ισόπαλοι με ΑΕΚ και Ανόρθωση.\nΌπως αντιλαμβάνεστε λοιπόν τα πράγματα δεν είναι καθόλου εύκολα και η ΟΜΟΝΟΙΑ θα πρέπει να παρουσιαστεί διαβασμένη, για να καταφέρει να πάρει τη νίκη απέναντι στο συγκρότημα του Κέρκεζ. Άλλωστε οι ποδοσφαιριστές μας έχουν ως δείγμα τον αγώνα του πρώτου γύρου απέναντι στους γαλαζοκίτρινους, όπου χρειάστηκε μεγάλη προσπάθεια για να επιβληθούν τελικά της ΑΕΛ με το στενό 1-0.\nΜπεργκ: “Μπορούσαμε για την ισοπαλία… Καλή εμφάνιση” (video)\nΓρανάδα – ΟΜΟΝΟΙΑ 2-1 (Στιγμιότυπα)\nΔέχτηκε κίτρινη ο Μπέργκ\nΜεταξύ τους παιχνίδια οι “μεγάλοι” – Πρόγραμμα και τηλεοπτικές μεταδόσεις


Πατρίδα - Πατριωτικό Δίκτυο Αφύπνισης - Το νέο κόμμα του Παναγιώτη Ψωμιάδη - Παναγιώτης Χ. Ψωμιάδης\nΠατρίδα - Πατριωτικό Δίκτυο Αφύπνισης\nΗ εθνική μας ταυτότητα, η ανασυγκρότηση του κράτους, το αναπτυξιακό – παραγωγικό μας μοντέλο και οι εθνικές διεκδικήσεις μας, αποτελούν προτεραιότητες του κόμματός μας. Πώς θα πορευτεί η Ελλάδα στο διεθνές περιβάλλον, με ποιες πολιτικές θα υπάρξει ανάπτυξη και δημιουργία νέων θέσεων εργασίας, πώς θα πετύχουμε τους στόχους μας σε μεγάλα σύγχρονα θέματα.\n01. ΟΡΓΑΝΩΣΗ ΤΗΣ ΠΟΛΙΤΕΙΑΣ\nΘέλουμε ένα ισχυρό και αποτελεσματικό κράτος που θα δει σε νέα βάση την κατανομή εξουσιών και αρμοδιοτήτων ανάμεσα στην Κεντρική και Αποκεντρωμένη Διοίκηση και την Τοπική Αυτοδιοίκηση.\nΘέλουμε μια Δικαιοσύνη που θα ξεκινά και θα ολοκληρώνει την κρίση της μέσα σε μία διετία. Θέλουμε ένα σύγχρονο και αποτελεσματικό νομοθετικό σώμα που ανεξάρτητο από την εκτελεστική εξουσία θα την ελέγχει και θα νομοθετεί αμερόληπτα.\nΣτο νομοθετικό αυτό σώμα προτείνουμε τη συμμετοχή βουλευτών από τον απόδημο Ελληνισμό που θα εκλέγονται αποκλειστικά από τους απόδημους Έλληνες.\nΣτόχος μας δεν είναι μόνο η συγκυριακή αντιμετώπιση της κρίσης. Στοχεύουμε στην αντιμετώπιση των ελλείψεων του αναπτυξιακού μας μοντέλου και στη δημιουργία των απαραίτητων συνθηκών για μια ανάπτυξη χωρίς αποκλεισμούς. Έξυπνη ανάπτυξη, με αποτελεσματικότερες επενδύσεις στη εκπαίδευση, την έρευνα και την καινοτομία.\nΔιατηρήσιμη ανάπτυξη, χάρη στην μετάβαση σε μια οικονομία με ανταγωνιστική βιομηχανία. Χωρίς αποκλεισμούς, με ιδιαίτερη έμφαση στην δημιουργία θέσεων εργασίας και στην αντιμετώπιση της φτώχειας. Για να πετύχουμε τους στόχους μας προάγουμε πολιτικές που αφορούν στην απασχόληση, στην εκπαίδευση, στην έρευνα και καινοτομία, στην κοινωνική ένταξη, στο κλίμα και στην ενέργεια.\nΟι πρωτοβουλίες που προτείνουμε για την επίτευξη αυτών των στόχων είναι η καινοτομία, οι νέες τεχνολογίες, η ψηφιακή οικονομία, μέτρα για την απασχόληση και ειδικότερα για την απασχόληση των νέων, και η αποτελεσματική αξιοποίηση των ευρωπαϊκών πόρων.\nΕιδικές πρωτοβουλίες που θα στοχεύουν αποκλειστικά στις μικρές και μεσαίες επιχειρήσεις, δηλαδή στην καρδιά της Ελληνικής Οικονομίας. Συγκεκριμένα μέτρα για την ανεργία και κυρίως για τους μακροχρόνια ανέργους και τους νέους που εγκαταλείπουν την Πατρίδα μας.\nΓια την επιτυχία της στρατηγικής μας προτείνουμε την θέσπιση ενός αποτελεσματικού συστήματος οικονομικής διακυβέρνησης, που θα συντονίζει τις δράσεις όλων των εμπλεκόμενων υπουργείων και φορέων.\n03. ΕΞΩΤΕΡΙΚΗ ΠΟΛΙΤΙΚΗ\nΕίμαστε στρατευμένοι στην υπηρεσία του εθνικού συμφέροντος. Απαιτείται ισχυρή θεσμική διπλωματία για την καλλιέργεια των διμερών και πολυμερών μας σχέσεων. Σε ένα διαρκώς μεταβαλλόμενο γεωπολιτικό περιβάλλον, στο οποίο δεν υπάρχουν οι βεβαιότητες του χθες, θα είμαστε παρόντες, με άποψη, θέσεις, πρωτοβουλίες.\nΕίμαστε υπέρ της συνεννόησης και της σύνθεσης των απόψεων στην Ε.Ε. και στου Διεθνείς Οργανισμούς στους οποίους συμμετέχουμε.\nΔεν είμαστε όμως υποτελείς και αν χρειαστεί είμαστε έτοιμοι για ρήξεις και ανατροπές. Κυρίαρχα ζητήματα της εξωτερικής πολιτικής αποτελούν οι ελληνοτουρκικές σχέσεις, το Κυπριακό, το ζήτημα της ονομασίας των Σκοπίων, ο απόδημος Ελληνισμός. Στοχεύουμε στην ανάπτυξη της πολιτιστικής διπλωματίας. Πρότασή μας είναι να εκλέγονται απόδημοι Έλληνες για την Ελληνική βουλή.\nΣτο Ευρωπαϊκό Κοινοβούλιο σημαία μας θα αποτελέσει ο αγώνας για την αναγνώριση της Γενοκτονίας των Ποντίων και όλων των υπολοίπων Ελλήνων της Ανατολής. Η αναβάθμιση των ομογενειακών οργανώσεων και η στενότερη επαφή της με την μητέρα Πατρίδα, αποτελεί για εμάς κυρίαρχο στοιχείο άσκησης εθνικής πολιτικής.\n04. ΕΘΝΙΚΗ ΑΜΥΝΑ\nΣε ένα ασταθές γεωπολιτικό περιβάλλον , πρέπει οι Ένοπλες Δυνάμεις της Πατρίδας μας να αποτελούν μία αποτρεπτική δύναμη, που θα εγγυάται και θα ικανοποιεί το αίσθημα ασφάλειας των Ελλήνων πολιτών. Για να επιτελέσει τον σκοπό αυτό απαιτείται ισχυρή στρατιωτική διπλωματία. Αξιοκρατική εξέλιξη του στρατιωτικού προσωπικού, μακριά από παρεμβάσεις, κομματικές ή πολιτικές .\nΕνίσχυση των ακριτικών περιοχών με μόνιμα εγκατεστημένες μονάδες .\nΜε τον τρόπο αυτό, θα μειωθεί και η είσοδος παράνομων λαθρομεταναστών στην χώρα μας.\nΦύλαξη συνόρων, στρατιωτικών χωρών και εγκαταστάσεων με σύγχρονα ηλεκτρονικά μέσα.\nΟρθολογική εκμετάλλευση των ακινήτων που ανήκουν στις Ένοπλες Δυνάμεις.\nΈμφαση στο κοινωνικό πρόσωπο και στην κοινωνική προσφορά των Ενόπλων Δυνάμεων.\nΠάνω απ όλα όμως ισχυρές Ένοπλες Δυνάμεις σημαίνει ισχυρό ηθικό . Εκπαίδευση των στρατιωτικών δυνάμεων στηριζόμενων στα ιδανικά της Πατρίδας μας.\nΜόνον έτσι οι Ένοπλες Δυνάμεις μπορούν να αποτελούν πυλώνα εγγύησης και ασφάλειας για τους Έλληνες και τις Ελληνίδες.\n05. ΔΗΜΟΣΙΑ ΕΡΓΑ\nΓια την επίτευξη του εθνικού μας στόχου πρέπει να έχουμε ένα σταθερό νομοθετικό πλαίσιο για τις μελέτες και την παραγωγή δημοσίων έργων, με τρόπους που θα διασφαλίζουν τη διαφάνεια και τον υγιή ανταγωνισμό στον τομέα αυτό.\nΑπαιτείται η ταχεία ολοκλήρωση του Κτηματολογίου.\nΕίναι ανάγκη να περιοριστούν στο ελάχιστο οι φορείς που παράγουν έργα με στόχο να φθάσουμε σε ένα εθνικό φορέα που θα είναι και αποκεντρωμένος σε περιφερειακές υπηρεσίες.\nΈνα παθογενές και πολύ-διασπασμένο σύστημα φορέων διοίκησης και διεύθυνσης έργων , παράγει σήψη και στρεβλώσεις.\nΣε εποχές κρίσης, μετά την δραματική μείωση του προγράμματος των Δημοσίων Επενδύσεων και την αποτυχία της σύμπραξης μεταξύ δημοσίου και ιδιωτικού τομέα. Ο μόνος δρόμος παραγωγής δημοσίων έργων είναι η αξιοποίηση των ευρωπαϊκών κονδυλίων .\nΤο τεχνικό δυναμικό όλων των κατηγοριών αποτελεί εθνικό κεφάλαιο και βασικό μοχλό ανάπτυξης.\n06. ΠΕΡΙΒΑΛΛΟΝ-ΠΟΛΙΤΙΚΕΣ ΕΝΑΝΤΙΑ ΣΤΙΣ ΚΛΙΜΑΤΙΚΕΣ ΑΛΛΑΓΕΣ\nΟι περιβαλλοντικές προκλήσεις στα χρόνια που έρχονται θα γίνονται όλο και πιεστικότερες .Για να διατηρήσουμε καθαρά τα νερά, τον αέρα και τις θάλασσες, για να διασφαλίσουμε τη βιώσιμη χρήση της γης, και για να περιορίσουμε την κλιματική αλλαγή σε διαχειρίσιμα επίπεδα προτεραιότητες μας είναι:\nΝα προστατεύσουμε τη φύση και να μειώσουμε τους κινδύνους που απειλούν την εξαφάνιση ειδών, να προστατεύσουμε τα φυσικά πάρκα και τις φυσικές ζώνες για να ασκούνται βιώσιμες ανθρώπινες δραστηριότητες.\nΝα βοηθήσουμε τους ιδιώτες και τις επιχειρήσεις να κατανοήσουν την πραγματική αξία των φυσικών πόρων.\nΝα μειώσουμε τον αντίκτυπο της παραγωγής και της κατανάλωσης στο περιβάλλον, κυρίως όσον αφορά τα τρόφιμα, τα κτίρια και τις μεταφορές.\nΝα διασφαλίσουμε ασφαλή πόσιμα νερά και νερά κολύμβησης.\nΝα βελτιώσουμε την ποιότητα του αέρα και να μειώσουμε το θόρυβο στο αστικό περιβάλλον.\nΝα μειώσουμε ή να εξαλείψουμε τις συνέπειες των βλαβερών χημικών ουσιών.\nΝα αξιοποιήσουμε στο ακέραιο τα κονδύλια της Ευρωπαϊκής Ένωσης που αφορούν τον συγκεκριμένο τομέα.\nΤο περιβάλλον είναι η ζωή μας, είμαστε αυστηροί γιατί πρέπει να προστατέψουμε τη ζωή μας.\nΓια να έχουμε μέλλον ως χώρα, απαιτείται να έχουμε σωστή παιδεία. Χρειαζόμαστε πολίτες με υψηλό επίπεδο εκπαίδευσης, για να μπορέσουμε να αντιμετωπίσουμε αποτελεσματικά τον ανταγωνισμό σε μια παγκοσμιοποιημένη οικονομία που βασίζεται στη γνώση. Μπορούμε και με χρηματοδότηση της Ευρωπαϊκής Ένωσης, να βοηθήσουμε τους πολίτες να σπουδάσουν, να επιμορφωθούν, να πραγματοποιήσουν πρακτική άσκηση, βοηθώντας παράλληλα την εκμάθηση ξένων γλωσσών και την ηλεκτρονική μάθηση.\nΑποτελεί κυρίαρχο στόχο του προγράμματος μας η επαγγελματική κατάρτιση, τα προγράμματα επιμόρφωσης ενηλίκων, διακρατικές συνεργασίες σε όλα τα επίπεδα, ανταλλαγές μαθητών και συνεργασία σχολείων μέσω Διαδικτύου. Για να έχουμε σωστούς Έλληνες απαιτείται σωστή παιδεία. Όχι μόνον για οικονομικούς λόγους αλλά πρώτιστα Εθνικούς .\nΟ τομέας του πολιτισμού, λαμβάνοντας υπ' όψιν τις πολυάριθμες κοινωνικές, οικονομικές και πολιτικές του προεκτάσεις, κατέχει θεμελιώδη σχέση στις προγραμματικές μας θέσεις.\nΟ πολιτισμός αποτελεί εξαγώγιμο προϊόν πρώτου βαθμού. Αποτελεί πηγή πλούτου, οικονομικού και πνευματικού. Σε εποχές παγκοσμιοποίησης και οικονομικής κρίσης που περνά η χώρα μας, προτείνουμε μια νέα ατζέντα και επικεντρωνόμαστε σε συγκεκριμένο αριθμό στόχων. Προτείνουμε νέους μηχανισμούς συνεργασίας με τους εταίρους μας στη Ε.Ε. με παράλληλη ενίσχυση της Κοινωνίας των Πολιτών.\nΕυνοούμε το ανοικτό πνεύμα και τις ανταλλαγές μεταξύ των πολιτισμών. Προωθούμε την κινητικότητα των καλλιτεχνών και των εργαζομένων του πολιτιστικού τομέα, καθώς και την ελεύθερη κυκλοφορία κάθε μορφής καλλιτεχνικής έκφρασης. Προωθούμε την ενίσχυση των διαπολιτισμικών ικανοτήτων και του διαπολιτισμικού διαλόγου, με την ανάπτυξη ικανοτήτων που εδράζονται στη Δια Βίου Μάθηση και στη διδασκαλία των Ξένων Γλωσσών.\nΔίνουμε ιδιαίτερη σημασία στην ενίσχυση της πολιτιστικής διάστασης σαν βασικό στοιχείο των εξωτερικών σχέσεων της χώρας.\nΗ πολιτική μας στο τομέα αυτό βασίζεται σε μία στενότερη και αρμονικότερη συνεργασία της κεντρικής Διοίκησης, με όλες τις μορφές Τοπικής Αυτοδιοίκησης και με την Κοινωνία των Πολιτών, μέσω ενός μηχανισμού συνεχούς συντονισμού δράσεων και μεθόδου.\nΟ αθλητισμός αποτελεί πόλο κοινωνικοποίησης και αγωγής. Καλλιεργεί συνειδήσεις, προάγει ανθρώπινες αξίες και ιδανικά, προάγει την ευγενή άμιλλα και τον υγιή ανταγωνισμό, συμβάλει στην ανάπτυξη της προσωπικότητας των νέων, αναπτύσσει τη συναδέλφωση και την αλληλεγγύη μεταξύ των λαών.\nΓια εμάς ο αθλητισμός έχει τεράστια σημασία γιατί αποτελεί όπλο ενάντια στη μάστιγα των ναρκωτικών και άλλων ουσιών, τη βία και την εγκληματικότητα.\nΟ αθλητισμός έχει πάρει διαστάσεις οικονομικές, πολιτικές και πολιτιστικές. Έχουν παρατηρηθεί όμως και εκφυλιστικά φαινόμενα. Προτεραιότητά μας είναι η ευαισθητοποίηση όλων όσων ασχολούνται με τον αθλητισμό και η σωστή ενημέρωση.\nΔίνουμε ιδιαίτερη έμφαση στον ερασιτεχνικό αθλητισμό.\nΓια εμάς είναι απαραίτητο στοιχείο του πολιτισμού μας.\nΟ Αθλητισμός και τα Ολυμπιακά Ιδεώδη για Αδελφοσύνη και Ειρήνη είναι συστατικά στοιχεία του πολιτισμού μας.\nΗ πολιτική μας για την υγεία έχει σκοπό να εξασφαλίσει με ορθολογικότερη διαχείριση των δημοσίων δαπανών την απρόσκοπτη πρόσβαση των πολιτών σε υγειονομική περίθαλψη υψηλής ποιότητας. Στόχος μας είναι η πρόληψη ασθενειών και νοσημάτων, η προαγωγή υγιέστερων τρόπων ζωής, η προστασία των πολιτών από απειλές κατά της υγείας.\nΗ οργάνωση και η παροχή υγειονομικής περίθαλψης απαιτεί πρόληψη των νόσων, έγκαιρη προειδοποίηση και αντίδραση , φθηνά φάρμακα , έρευνα και καινοτομία, διεθνή συνεργασία, Κοινωνική Αλληλεγγύη.\nΠιστεύουμε βαθύτατα ότι η σύγχρονη Πολιτεία που δεν παρέχει την πρόσβαση όλων των πολιτών της σε ένα αποτελεσματικό σύστημα Υγείας δε σέβεται τον άνθρωπο.\n11. ΓΕΩΡΓΙΑ - ΑΛΙΕΙΑ\nΣτόχος της Αγροτικής Πολιτικής μας είναι η παραμονή του αγροτικού πληθυσμού στην περιφέρεια. Ο στόχος μας αυτός δεν είναι απλά οικονομικός. Είναι κυρίαρχα κοινωνικός και πατριωτικός. Θέλουμε να μείνει ζωντανή η ελληνική ύπαιθρος και κυρίως να παραμείνουν οι άνθρωποι στις ακριτικές περιοχές.\nΓια να γίνει αυτό απαιτούνται:\nΑ) Ικανοποιητικό εισόδημα στους αγρότες\nΤο εισόδημα διαμορφώνεται από τις εμπορικές τιμές συν τις επιδοτήσεις της Ε.Ε. μείον το κόστος παραγωγής. Για να πετύχουμε υψηλές τιμές στον παραγωγό, η ελληνική γεωργία πρέπει να γίνει ποιοτική ώστε να απευθύνεται ανταγωνιστικά στις ελληνικές, ευρωπαϊκές και λοιπές αγορές, αξιοποιώντας όλες τις δυνατότητες που μας δίνει η ελληνική γη και τα ειδικά μέτρα της Κοινής Αγροτικής Πολιτικής.\nΣε ότι αφορά στις επιδοτήσεις, πρέπει να διασφαλίσουμε κάθε χρόνο τις μεγάλες εισροές που έρχονται ως άμεσες ενισχύσεις στους παραγωγούς και που μπορούν να ξεπερνούν τα 2δις ευρώ ετησίως.\nΣε ότι αφορά το κόστος παραγωγής προβλέπουμε ειδικά μέτρα που αφορούν στο μειωμένο κόστος εισροών στη γεωργία (ενέργεια, καύσιμα, φυτοφάρμακα, ζωοτροφές, λιπάσματα), με μέτρα συμβατά με το ελληνικό και ευρωπαϊκό Δίκαιο.\nΒ) Ικανοποιητικές συνθήκες ζωής στην ελληνική περιφέρεια\nΓια να μείνει ο αγρότης στην ελληνική ύπαιθρο και για να έχει ικανοποιητικές συνθήκες ζωής, θα αγωνιστούμε για να διασφαλίσουμε, μέσα από ειδικά προγράμματα Αγροτικής Ανάπτυξης, ευρωπαϊκούς πόρους που μπορούν να ξεπερνούν τα 500εκ. ευρώ ετησίως για την ολοκληρωμένη και βιώσιμη ανάπτυξη της ελληνικής υπαίθρου και ειδικότερα των αγροτικών περιοχών.\nΠροβλέπουμε επίσης την ειδική ενίσχυση, αξιοποιώντας τους ευρωπαϊκούς πόρους, των νέων και μικρών αγροτών, που θα τους επιτρέψει να διατηρήσουν την ελληνική περιφέρεια ζωντανή.\nΜαζί με την γεωργία, ο τουρισμός αποτελεί βασική προτεραιότητα για το αναπτυξιακό μας όραμα. Η Ελλάδα μας έχει ευλογημένη γη και θάλασσα, πανέμορφη φύση και λαμπρό ήλιο. Αυτά έχουμε να «πουλήσουμε» και να «εξάγουμε».\nΟ τουρισμός αποτελεί για εμάς κεντρικό στόχο της πολιτικής μας. Αποτελεί παράγοντα οικονομικής ανάπτυξης και πολιτιστικής εξωστρέφειας, η οποία συμβάλλει και στη διαμόρφωση μιας καλύτερης εικόνας της χώρας μας στο διεθνές περιβάλλον. Απαιτούνται σειρά μέτρων και επενδύσεις με ειδικό φορολογικό καθεστώς, τουριστική εκπαίδευση μέσω της δια βίου εκπαίδευσης στελεχών, ανάπτυξη του επαγγελματισμού, βελτίωση της ποιότητας των παρεχομένων υπηρεσιών. Χρειάζονται στοχευμένες δράσεις στη βελτίωση των υποδομών και αξιοποίηση επιπλέον κονδυλίων από το ΕΣΠΑ. Προτείνουμε την ίδρυση νέου φορέα – ταμείου με πρωτογενείς ίδιους πόρους (και ευρωπαϊκά κονδύλια) για την ενίσχυση του τουρισμού.\nΟ θρησκευτικός τουρισμός πρέπει να αποτελέσει βασικό άξονα της ελληνικής τουριστικής πολιτικής. Ο χειμερινός τουρισμός θα φέρει νέα πνοή στην ελληνική ύπαιθρο, μαζί με την επαγγελματική ανάπτυξη του ιαματικού τουρισμού και άλλων μορφών εναλλακτικού τουρισμού. Ο ελληνικός τουρισμός αποτελεί βασικό μέσον και για την άσκηση εξωτερικής πολιτικής. Ο τουρισμός αποτελεί την εικόνα της Πατρίδας μας στον έξω κόσμο.\nΜαζί με την γεωργία, τον τουρισμό και τον πολιτισμό, η ναυτιλία για εμάς αποτελεί πρωταρχικό παράγοντα για την έξοδο της χώρας μας από την κρίση και για βιώσιμη ανάπτυξη. Παρά την κρίση, ο υπό ελληνική διαχείριση στόλος εξακολουθεί να κατέχει την πρώτη θέση της παγκόσμιας κατάταξης, τόσο σε αριθμό πλοίων, όσο και σε μεταφορική ικανότητα.\nΠρέπει να αντιμετωπισθεί η ναυτιλία χωρίς συμπλέγματα και προκαταλήψεις του παρελθόντος. Προτείνουμε στην ελληνική πολιτεία να δώσει κίνητρα (φορολογικά, επενδυτικά, οικονομικά) ώστε οι Έλληνες εφοπλιστές να κατασκευάζουν τα πλοία τους στα ελληνικά ναυπηγεία. Προτείνουμε τη μείωση ή κατάργηση των ανταποδοτικών τελών στα εισιτήρια υπέρ τρίτων.\n14. ΕΚΛΟΓΗ ΑΠΟΔΗΜΩΝ ΕΛΛΗΝΩΝ, ΑΠΟ ΤΟΥΣ ΑΠΟΔΗΜΟΥΣ ΕΛΛΗΝΕΣ, ΓΙΑ ΤΗΝ ΕΛΛΗΝΙΚΗ ΒΟΥΛΗ\n15. ΔΗΜΙΟΥΡΓΙΑ ΕΝΙΑΙΟΥ ΦΟΡΕΑ ΚΟΙΝΩΝΙΚΗΣ ΠΡΟΣΤΑΣΙΑΣ\nΤο κράτος, η εκκλησία, η τοπική αυτοδιοίκηση και οι φιλανθρωπικές οργανώσεις πρέπει να ενώσουν τις δυνάμεις τους και τις προσπάθειές τους για την αντιμετώπιση της φτώχειας και του κοινωνικού αποκλεισμού. Έτσι επιτυγχάνουμε οικονομία κλίμακος με καλύτερα αποτελέσματα.


Wiko Birdy 4G: Τιμή, χαρακτηριστικά και πού να αγοράσετε\nΤιμή και χαρακτηριστικά για Wiko Birdy 4G\nΤεχνικό δελτίο του Wiko Birdy 4G\nΗ εύρεση της καλύτερης τιμής για το Wiko Birdy 4G δεν είναι εύκολη δουλειά. Εδώ θα βρεις πού να αγοράσεις το Wiko Birdy 4G στην καλύτερη τιμή. Ψάχνουμε συνεχώς τις τιμές σε περισσότερα από 100 καταστήματα για να μπορείς να βρεις το αξιόπιστο κατάστημα με την καλύτερη τιμή.\nΤιμές Wiko Birdy 4G\nΣχεδιασμός και Υλικά του Wiko Birdy 4G\nΙσχύς και Υλικό του Wiko Birdy 4G\nΚάμερα του Wiko Birdy 4G\nΣυνδεσιμότητα του Wiko Birdy 4G\n0.510 W/Kg στο κεφάλι, 1.049 W/Kg στο σώμα\nΤι είναι το SAR του Wiko Birdy 4G;\nΜπαταρία του Wiko Birdy 4G\nΛογισμικό του Wiko Birdy 4G\nΚριτικές χρηστών του Wiko Birdy 4G\nΘέλεις να πεις την άποψή σου για το Wiko Birdy 4G;\nΕίχα μια μεγάλη ...\nσε γενικές γραμμές είναι ένα μέσο κινητό\nΠροβολή όλων των απόψεων για τη συσκευή Wiko Birdy 4G\nΣυχνές ερωτήσεις σχετικά με το Wiko Birdy 4G.\nΠοια είναι τα χαρακτηριστικά του Wiko Birdy 4G;\nΑυτά είναι τα κύρια χαρακτηριστικά και προδιαγραφές του Wiko Birdy 4G:\nΠοια είναι η τιμή του Wiko Birdy 4G;\nΔεν υπάρχουν διαθέσιμες τιμές για το Wiko Birdy 4G στη χώρα Ελλάδα.\nΠόσο διαρκεί η μπαταρία του Wiko Birdy 4G;\nΗ μπαταρία του Wiko Birdy 4G έχει χωρητικότητα 2000 mAh.\nΣε ποια χρώματα είναι διαθέσιμο το Wiko Birdy 4G;\nΤο Wiko Birdy 4G είναι διαθέσιμο σε 7 χρώματα: Black, White, Red, Yellow, Pink, Green και Violet.\nΠότε ήταν η ημερομηνία κυκλοφορίας του Wiko Birdy 4G;\nΤο Wiko Birdy 4G παρουσιάστηκε την Πέμπτη, 1 Μαΐου 2014.


ΣΥΡΙΖΑ ΚΕΡΚΥΡΑΣ: Η επίσημη παρουσίαση του Ψηφοδελτίου Κέρκυρας του ΣΥΡΙΖΑ\nΗ επίσημη παρουσίαση του Ψηφοδελτίου Κέρκυρας του ΣΥΡΙΖΑ\nΈγινε σήμερα Τετάρτη 14/1 στην αίθουσα συνεδριάσεων της Π. Ε. Κέρκυρας (πρώην νομαρχία) η επίσημη παρουσίαση των υποψηφίων βουλευτών Κέρκυρας του ΣΥΡΙΖΑ.\nΣτην εκδήλωση, όπου παρευρέθηκε πλήθος κόσμου, κυριάρχησε η αισιοδοξία και η αποφασιστικότητα για μεγάλη νίκη στις εκλογές της 25ης Γενάρη.\nΤην παρουσίαση έκανε ο συντονιστής της Ν.Ε. Κέρκυρας του ΣΥΡΙΖΑ Κώστας Γκούσης, ενώ χαιρετισμό απηύθυνε ο συντονιστής των Οικολόγων-Πράσινων Κέρκυρας Τάσος Κακαρούγκας και παρέμβαση έκανε ο Γιάννης Φοντάνας, μέλος της Κ.Ε. του ΣΥΡΙΖΑ.\nΗ ομιλία του Γιάννη Φοντάνα, μέλους της Κ.Ε. του ΣΥΡΙΖΑ\nΕίμαστε λίγες μέρες πριν τις εκλογές. Είμαστε έτοιμοι και αποφασισμένοι, στην Ελλάδα και εδώ στο νησί μας, στην Κέρκυρα, να σταματήσουμε την καταστροφή των μνημονίων. Να δώσουμε ξανά την ελπίδα. Να ξεκινήσουμε, με κυβέρνηση της Αριστεράς, την πορεία ανόρθωσης και παραγωγικής ανασυγκρότησης.\nΚάνουμε τα μνημόνια και την τρόικα παρελθόν.\nΚαταργούμε τους εφαρμοστικούς τους νόμους, επαναδιαπραγματευόμαστε τις δανειακές συμβάσεις με στόχο την διαγραφή του μεγαλύτερου μέρους του χρέους.\nΞεκινάμε με την αισιοδοξία που μας δίνουν τα αποτελέσματα των τριπλών εκλογών του Μάη, η τριπλή νίκη στις τρείς κάλπες. Με την αισιοδοξία που μας δίνει η επαφή μας με τον κόσμο, στις περιοδείες, στην πόλη, στα χωριά, στα καφενεία. Στις 25 Γενάρη θα εδραιώσουμε και θα αυξήσουμε τη διαφορά.\nΟι πολίτες γυρίζουν τις πλάτες στην ΝΔ, το ΠΑΣΟΚ και το ΚΙΔΗΣΟ, στα τρία κόμματα σε συσκευασία ενός. Δεν θα πλανηθούν από τις προεκλογικές μεταγραφές στους μνημονιακούς θιάσους ηθοποιών του μνημονίου που αποτελούν πιά κομπάρσους της ιστορίας.\nΤο προεκλογικό και μετεκλογικό τους πρόγραμμα, είναι το e-mail των 47 σελίδων ΣΑΜΑΡΑ -ΧΑΡΔΟΥΒΕΛΗ προς την τρόικα.\nΔρομολογούν νέο σκληρότερο μνημόνιο, δρομολογούν την κατεδάφιση όσων έχουν ακόμα απομείνει.\nΔρομολογούν αύξηση του ΦΠΑ στον Τουρισμό από 6.5% σε 13%. Οι επιπτώσεις θα είναι μεγάλες σε όλο το κύκλωμα του Τουρισμού, σε όλη την τοπική μας οικονομία.\nΠροωθούν την ακόμη μεγαλύτερη κατεδάφιση των εργασιακών σχέσεων, των μισθών και συντάξεων.\nΘα πρέπει, την επομένη των εκλογών, να απαντήσουν στο δίλημμα: Θα συμφωνήσουν με τον στόχο για την διαγραφή του μεγαλύτερου μέρους του χρέους με κυβέρνηση ΣΥΡΙΖΑ, ή θα συνεχίσουν να επιμένουν ότι το χρέος είναι βιώσιμο και πρέπει να αποπληρωθεί στο έπακρο;\nΕμείς είμαστε αισιόδοξοι. Πάμε για μεγάλη νίκη του λαού.\nΠάμε με το πρόγραμμα της Θεσσαλονίκης, όπως συμπληρώθηκε στο πρόσφατο διαρκές συνέδριο του ΣΥΡΙΖΑ. Το πρόγραμμα αυτό δημιούργησε τομή στην πολιτική κατάσταση στη χώρα από το Σεπτέμβρη που παρουσιάστηκε. Είναι εναλλακτικό πρόγραμμα που δίνει διέξοδο, δείχνει ένα άλλο δρόμο για τη χώρα μας.\nΓια φορολογική δικαιοσύνη και επανεκκίνηση της οικονομίας.\nΓια ανάκτηση της εργασίας και των εργασιακών δικαιωμάτων.\nΓια θεσμικό και δημοκρατικό μετασχηματισμό του πολιτικού συστήματος.\nΣτόχος μας, για πρώτη φορά, κυβέρνηση της Αριστεράς, κυβέρνηση ΣΥΡΙΖΑ .\nΖητάμε την μέγιστη δυνατή λαϊκή στήριξη, ζητάμε δυνατή λαϊκή πλειοψηφία.\nΖητάμε από τους πολίτες της Κέρκυρας, όπως και τον Μάη, έτσι και στις 25 Γενάρη να μας αναδείξουν πρώτη δύναμη, ακόμη πιο δυναμικά, ακόμη πιο αποφασιστικά, με ακόμη μεγαλύτερη διαφορά.\nΝα στηρίξουν το ψηφοδέλτιο του ΣΥΡΙΖΑ, το ψηφοδέλτιο της ελπίδας και της νίκης, τους υποψήφιους που σήμερα επίσημα παρουσιάζουμε στην κερκυραϊκή κοινωνία.\nΑναρτήθηκε από Δ.Σ. στις 1:11 μ.μ.


Χρήστος Μαντζιάρης : Η έκρηξη στην Βηρυτό συνέβη στην επέτειο της καταστροφής του Ναού του Σολομώντος - Triklopodia\nΧρήστος Μαντζιάρης : Η έκρηξη στην Βηρυτό συνέβη στην επέτειο της καταστροφής του Ναού του Σολομώντος\nΑΡΘΡΟΓΡΑΦΟΙ. ΧΡΗΣΤΟΣ ΜΑΝΤΖΙΑΡΗΣ. - 11 Αυγ 2020 - 20:48\nΤίποτα δεν γίνεται τυχαία. Αυτό το κατάλαβε ακόμη και ο πλέον ανίδεος περί των γεγονότων που τον αφορούν και αδυνατεί να τα κατανοήσει. Ειδικά, όταν πρόκειται περί γεγονότων τα οποία εντυπωσιάζουν όλον τον πλανήτη, προβαλλόμενα αναλόγως, τότε σίγουρα αυτά δεν γίνονται κατά τύχη.\nΕδώ θα δούμε γιατί δεν ήταν τυχαία η έκρηξη στην Βηρυτό και γιατί είχε προετοιμασθεί λεπτομερώς, σύμφωνα με τα στοιχεία που θα παρατεθούν. Θα δούμε κατά σειρά, τον χρόνο που έγινε η έκρηξη, τον τόπο και στο τέλος το υλικό της εκρήξεως.\nΑς ξεκινήσουμε από τον χρόνο. Η έκρηξη έγινε στις 4 Αυγούστου. Τι χαρακτηριστικό έχει αυτή η ημερομηνία; Στις 4 Αυγούστου είναι η επέτειος της καταστροφής του Ναού του Σολομώντος. Πολλοί ιστορικοί και μελετητές δεν συμφωνούν για το πότε έγινε ακριβώς η καταστροφή του Ναού του Σολομώντος. Οι περισσότεροι ισχυρίζονται ότι έγινε το πρώτο δεκαήμερο του Αυγούστου αν και κάποιοι τοποθετούν την καταστροφή του Ναού μέχρι και τις 20 Αυγούστου. Αυτό δεν έχει και τόσο σπουδαία σημασία για το τι ισχυρίζεται ο καθείς. Σημασία έχει το τι ισχυρίζονται οι ραβίνοι, οι οποίοι και έχουν κάθε δικαίωμα να ασχοληθούν με το θέμα διότι ο Ναός ήταν Ναός τους.\nΟι ραβίνοι ισχυρίζονται ότι ο Ναός του Σολομώντος κάηκε από τον Τίτο το Σάββατο 4 Αυγούστου 70 μ.Χ. Σημασία για τους ραβίνους έχει αυτό που πρεσβεύουν οι ίδιοι και ουδείς άλλος. Αυτό είναι άλλωστε και το σωστό, διότι αυτούς αφορά το θέμα και αυτοί έχουν ουσιώδες κίνητρο ώστε ν’ ασχοληθούν εμβριθώς με την καταστροφή του Ναού τους.\nΚάηκε λοιπόν ο Ναός ημέρα Σάββατο. Την ιερά ημέρα των Ιουδαίων. Την ημέρα που ήταν αφιερωμένη στον Κρόνο, καθόσον Κρόνιοι από παλιά. Κρόνος > Saturn > Saturn + day > Saturday = Σάββατο. Όταν όμως καίγεται ο Ναός-σύμβολο την ημέρα που τιμάται, τότε κάτι άλλο σημαίνει η καταστροφή.\nΑλλά και όταν ο Ναβουχοδονόσορ ο Β’ κατέστρεψε τον Ναό των εβραίων για πρώτη φορά, πάλι η καταστροφή έγινε Σάββατο 4 Αυγούστου. Ελάχιστοι γνωρίζουν ότι και\nοι δύο καταστροφές του Ναού του Σολομώντος συνέβησαν την ίδια ημέρα. Σάββατο 4 Αυγούστου. Πολύ σημαδιακή «σύμπτωση».\nΟπότε, το μέγεθος της εκρήξεως και η ημέρα κατά την οποία έγινε η έκρηξη στην Βηρυτό «δικαιολογείται» διότι για κάποιους έχει ιδιαίτερη σημασία και μπορεί να χαρακτηρισθεί αυτό το γεγονός ως μέρος κάποιας μεγάλης κρυφής τελετουργίας δικαιολογουμένης όμως ως «ατύχημα». Με την απαραίτητη προϋπόθεση ότι θεωρούμε ότι τελικά δεν ήταν ατύχημα.\nΔεν είναι μόνο αυτό. Υπάρχει και κάτι άλλο πάρα πολύ σημαντικό το οποίο θ’ αναφερθεί αφού αναγκαστικά πρέπει να περάσουμε σε άλλα, ανώτερα, επίπεδα μελέτης, απλώς και μόνο για να εξηγηθεί η σημασία που δίνουν και η προετοιμασία που κάνουν κάποιοι, για να δημιουργούν γεγονότα βάσει των παραδόσεών τους και των αρχαίων τρόπων λατρείας τους, όπως ακριβώς έκανε ο Αβραάμ.\nΠροσέξτε! Στις 4 Αυγούστου 70, έκαψε ο Τίτος τον Ναό των Ιουδαίων. Στις 4 Αυγούστου 2020, έγινε η έκρηξη και κάηκε ένα τμήμα της Βηρυτού. Τα δύο όμως έτη, το 70 και το 2020, δεν είναι ίδια. Το 70 δεν είναι δίσεκτο, ενώ το 2020 είναι δίσεκτο και επομένως έχει μία ημέρα παραπάνω η οποία προστίθεται στον Φεβρουάριο. Επομένως, η πυρπόληση του Ναού το 70 έγινε την 216η ημέρα του έτους, ενώ η έκρηξη στην Βηρυτό έγινε την 217η ημέρα του έτους. Πρόβλημα. Είναι πρόβλημα με βάση την τάξη αυτών που τελετουργούν εν κρυπτώ. Η έκρηξη έγινε μεν στις 4 Αυγούστου, αλλά με βάση την αρχή του έτους, έπρεπε να γίνει, αν δεχθούμε ότι έγινε σκοπίμως, στις 3 Αυγούστου, αλλά το 3 δεν είναι 4. Επομένως αυτές οι δύο ημέρες, 3 και 4 Αυγούστου, έπρεπε κατά κάποιο τρόπο να συνδυασθούν με τον Ναό.\nΠάμε ν’ ανακαλύψουμε το μυστικό της 3ης Αυγούστου. Έχουμε, 3 Αυγούστου 2020. Οι «τελετάρχες» όμως υπολογίζουν τις ημερομηνίες από κτίσεως κόσμου που σημαίνει ότι η ημερομηνία τους είναι 3 Αυγούστου 7528 (2020 + 5508), σύμφωνα με την Παλαιά Διαθήκη περί δημιουργίας του κόσμου. (Αυτά έχουν αναλυθεί παλαιότερα). Άρα έχουμε: 3-8-7528. Αθροίζοντας τώρα όλους τους αριθμούς της ημερομηνίας αυτής παίρνουμε ως άθροισμα τον αριθμό 33. (3+8+7+5+2+8=33). Είναι σημαντικό να ειπωθεί ότι αυτό συμβαίνει, στα χρόνια μας, μόνο το έτος 2020, οπότε κατά κάποιο τρόπο ήταν «αναγκαστική» η έκρηξη προς τιμήν του Ναού του Σολομώντος την συγκεκριμένη ημέρα. Να πως συνέδεσαν τις δύο ημερομηνίες αρμονικότατα!\nΕπειδή σε κάποιους αυτό το «33» θα χτύπησε καμπανάκι, πρέπει να πω ότι εδώ ο αριθμός αυτός έχει να κάνει με τον Ναό του Σολομώντος και ΟΧΙ με τον τεκτονισμό, διότι στον Ναό του Σολομώντος ο αρχιερεύς έπρεπε να διασκελίσει 33 σκαλιά ώστε να φθάσει στο «σημείο μηδέν», στο άδυτο των αδύτων, όταν έμπαινε άπαξ του έτους. Το 33 εδώ αφορά τον Ναό του Σολομώντος.\nΕίδαμε τον χρόνο κατά τον οποίο συνέβη η έκρηξη στην Βηρυτό. Έγινε στην επέτειο καταστροφής του Ναού των Ιουδαίων. Πάμε να δούμε τώρα γιατί αυτό συνέβη στην Βηρυτό. Αυτό συνέβη στην Βηρυτό διότι η πόλη ευρίσκεται στον 33ο παράλληλο κύκλο της Γης. Δεν παραλληλίσθηκε τυχαία η έκρηξη στην Βηρυτό με τις αντίστοιχες εκρήξεις των πυρηνικών βομβών σε Χιροσίμα και Ναγκασάκι. Τόσο η Χιροσίμα όσο και το Ναγκασάκι βρίσκονται κοντά στον 33ο παράλληλο.\nΜε την ευκαιρία αυτή, προτρέπω τους ερευνητές και κάθε ενδιαφερόμενο να δουν τι έχει συμβεί στον 33ο παράλληλο της Γης από παλιά έως και σήμερα. Η αρθρογραφία είναι πλουσιοτάτη (στα αγγλικά) και τα αποτελέσματα ερευνών διαφόρων ερευνητών είναι εντυπωσιακότατα. Από πάρα πολύ παλιά ξεκινάνε τα σπουδαία συμβάντα στον 33ο παράλληλο που φθάνουν μέχρι σήμερα. Π.χ. στον 33ο παράλληλο είχε κτισθεί ο Πύργος της Βαβέλ και η Βαβυλώνα. Αλλά υπάρχουν και αχρονολόγητα συμβάντα που συνέβησαν στον 33ο παράλληλο. Στον 33ο παράλληλο ήταν η Ατλαντίδα που κατεστράφη και εις ανάμνηση της Ατλαντίδος εκτίσθη η πόλη Ατλάντα επίσης στον 33ο παράλληλο όπως και η πόλη Φοίνιξ (του πτηνού που αναγεννάται από τις στάχτες του, καταλαβαίνετε φαντάζομαι τους συμβολισμούς). Τρομερό ενδιαφέρον παρουσιάζουν ορισμένα γεγονότα στις ζωές Προέδρων των ΗΠΑ που συνέβησαν στον 33ο παράλληλο. Αλλά εδώ δεν θ’ αναλυθεί το θέμα των συμβάντων στον 33ο παράλληλο.\nΗ Βηρυτός, επιστρέφοντας στο θέμα μας, ευρίσκεται επισήμως στον 33ο παράλληλο και για την ακρίβεια, στο 33.53.13 και η έκρηξη έγινε στο σημείο 33.901788.\nΑκόμη και η σεισμική δόνηση που προέκυψε, λόγω της εκρήξεως, ήταν μεγέθους 3,3 της κλίμακος Ρίχτερ (εφημ. Δημοκρατία, 11-8-2020).\nΠάμε να δούμε στο τέλος και το υλικό με το οποίο έγινε η έκρηξη. Είπαν ότι εξερράγη νιτρική αμμωνία που χρησιμοποιείται και για λίπασμα. Η αμμωνία, ως βασικό συστατικό του υλικού που εξερράγη στην Βηρυτό, βράζει στους -33,34ο C.\nΕπίσης η ποσότητα της νιτρικής αμμωνίας σε έναν σακί λίπασμα επί του συνόλου του εμπεριεχομένου εντός του σάκου υλικού είναι κυρίως 33,5%.\nΌπως προκύπτει από όλα τα παραπάνω είναι πολύ δύσκολο όλ’ αυτά να προέκυψαν τυχαία. Είναι πολλές οι συμπτώσεις. Συμπερασματικά, και λόγοι υπήρχαν για να γίνει ότι έγινε και κάποιοι έχουν βάλει το λιθαράκι τους, όπως μας τα δικαιολογούν τα στοιχεία που αναφέρθηκαν. Επίσης, το να επικαλεσθεί κάποιος ότι έγινε κάποιου είδους θυσία, απαιτεί συγκεκριμένα και επίσημα στοιχεία, τα οποία δεν υπάρχουν.\nΤο γεγονός θα ξεχασθεί στον κόσμο σύντομα, αλλ’ οι Λιβανέζοι δεν θα το ξεχάσουν ποτέ. Κυρίως, ποτέ δεν θα τους πει κάποιος την αλήθεια για το «γιατί».


Εκλογές το φθινόπωρο βλέπει ο Ανδρουλάκης - «Αγώνας για κυβέρνηση την 1η Κυριακή» | Typosthes\nΠΟΛΙΤΙΚΗ 19/05/2022 16:30\nΕκλογές το φθινόπωρο βλέπει ο Ανδρουλάκης - «Αγώνας για κυβέρνηση την 1η Κυριακή»\n«Από την πρώτη Κυριακή θα αγωνιστούμε να υπάρχει κυβέρνηση στην χώρα» είπε χαρακτηριστικά o Nίκος Ανδρουλάκης\nΓια τον Ερντογάν είπε ακόμη πως έχει εκλογές το καλοκαίρι του 2023, είναι γαντζωμενος στην εξουσία, και μπορεί να κλιμακώσει την κατάσταση τόσο στο εξωτερικό όσο και στο εσωτερικό.\nΣτην κριτική που δέχεται από τον Αλέξη Τσίπρα ότι δεν ανοίγει τα χαρτιά του για το με ποιον θα συνεργαζόταν μετεκλογικά, ο κ. Ανδρουλάκης κατηγόρησε τον πρόεδρο του ΣΥΡΙΖΑ πως ούτε και εκείνος είχε ενημέρωσει τον ελληνικό λαό ότι θα συγκυβερνούσε με τον ακροδεξιό Πάνο Καμμένο. «Όταν βάζεις διλήμματα, πρέπει να θυμάσαι και την ιστορία σου»\n«Μαθήματα πολιτικής υπευθυνότητας από τον κ. Τσίπρα εγώ δεν δέχομαι» είπε χαρακτηριστικά.\nΑπαντώντας στην πίεση που δέχεται να ανοίξει τα χαρτιά του για την μετεκλογική του στάση σχολίασε ότι «είναι λάθος να περιφρονείς την λαϊκή εντολή και ετυμηγορία. Δεν μπορεί πριν ψηφίσει ο λαός, να λέω εγώ στο παρασκήνιο με ποιον θα κυβερνήσω.\n«Πρέπει να αγωνιστούμε για ένα μεγάλο ποσοστό που θα ανατρέψει την ηγεμονία των δύο κομμάτων. Δεν υπάρχει ταβάνι σε αυτή την προσπάθεια» υπογράμμισε και ξεκαθάρισε πως τάσσεται υπέρ της σταθερότητας από την πρώτη Κυριακή.\n«Από την πρώτη Κυριακή θα αγωνιστούμε να υπάρχει κυβέρνηση στην χώρα» είπε χαρακτηριστικά.


Γλυκά Νερά: Αυτό είναι το σκυλάκι της Καρολάιν που σκότωσε ο 33χρονος πιλότος | fthis.gr\n- Τελευταία ενημέρωση: 18/06/2021, 20:02\nΟι αξιωματικοί του Τμήματος Ανθρωποκτονιών μετά από 37 ημέρες έφτασαν τελικά στην εξιχνίαση της δολοφονίας της Καρολάιν, μέσα στο σπίτι της στα Γλυκά Νερά.\nΟ δολοφόνος της 20χρονης ήταν ο σύζυγός της, Μπάμπης Αναγνωστόπουλος, ο οποίος ομολόγησε την αποτρόπαια πράξη του χθες μετά από ανάκριση οκτώ και πλέον ωρών.\nΜάλιστα, εκτός από την Καρολάιν, στην προσπαθεία του να σκηνοθετήσει τη δολοφονία, ο 33χρονος πιλότος σκότωσε και το σκυλάκι, που λίγο καιρό πριν είχε υιοθετήσει το ζευγάρι από το φιλοζωικό σωματείο Μαραθώνα.\nΟ λόγος για την Roxy, την οποία το φιλοζωικό σωματείο αποχαιρέτησε με μια συγκινητική ανάρτηση στο Facebook.\nΦάρος φωτεινός ευγένειας, καλοσύνης, γενναιοδωρίας και πραγματικής αγάπης για τα αδεσποτάκια. Δεν σου αξίζει θάνατος και λήθη. Σου αξίζει μνήμη αιώνια και ευγνωμοσύνη . Απ’ όλους μας. Καλό παράδεισο σε σένα και την μικρή μας Roxy. Παρέα από κει ψηλά θα προστατεύετε τη μικρή Λυδία»


Admin Menu Editor – Πρόσθετο WordPress | WordPress.org Ελληνικά\nsixaxis 26 Απριλίου 2022\nEliyahna 13 Απριλίου 2022\nhrsms 28 Φεβρουαρίου 2022\nПётр 22 Φεβρουαρίου 2022\nvanduzled 10 Φεβρουαρίου 2022\n“Admin Menu Editor” είναι λογισμικό ανοιχτού κώδικα. Οι παρακάτω έχουν συνεισφέρει στη δημιουργία του.\nΤο “Admin Menu Editor” έχει μεταφραστεί σε 4 γλώσσες. Ευχαριστούμε τους μεταφραστές για τις συνεισφορές τους.\nΜεταφράστε το “Admin Menu Editor” στην γλώσσα σας.


Η Άννα Δρούζα «σπάει» τη σιωπή της και μιλά για το κόψιμο της εκπομπής της - ΝΕΑ Τηλεόραση Κρήτης\nΑρχική / Στήλες / Lifestyle / Η Άννα Δρούζα «σπάει» τη σιωπή της και μιλά για το κόψιμο της εκπομπής της\nΗ Άννα Δρούζα «σπάει» τη σιωπή της και μιλά για το κόψιμο της εκπομπής της\n18 Μαρ 2014 18.01\nΗ Άννα Δρούζα επέστρεψε με την εκπομπή Μπορώ στο ΣΚΑΪ, όπου αποδείχθηκε ότι δεν μπορούσε και «κατέβασε ρολά» μέσα σε τέσσερις μέρες!\nΚαι τόνισε στο περιοδικό Glow «Με απασχόλησαν πολύ αυτά τα λόγια. Τελικά, κατέληξα πως αυτό που με κάνει ευτυχισμένη είναι η προσφορά.Όταν κάνω κάτι ώστε να είμαι χρήσιμη στους άλλους. Δεν επέστρεψα στην τηλεόραση για να συμπληρώσω μια καριέρα, που έτσι κι αλλιώς μου έχει επιφυλάξει πολλές χαρές και απολαβές. Είπα αρκετά «όχι» πριν βγω στην τηλεόραση, αλλά είπα «ναι» στον ΣΚΑΙ. Πίστευα στον σταθμό απ' αυτό που έβλεπα, στον σταθμό της κοινωνικής προσφοράς. Συνεχίζω να πιστεύω ότι στην εποχή μας το μόνο ζητούμενο είναι αυτό. Γι' αυτό είπα «ναι» και πρότεινα μια εκπομπή εναρμονισμένη με τις ανάγκες της εποχής».\nΑν, βέβαια, ψάξει κανείς στα πρακτικά, θα δει ότι για πρώτη φορά στην ιστορία της ελληνικής TV μια εκπομπή κόβεται μέσα σε μία μόλις εβδομάδα. Οι λόγοι για την Άννα είναι πολύ συγκεκριμένοι. «Από την πρώτη στιγμή που βγήκα στον αέρα, όμως, και με χρόνο προετοιμασίας μόνο μια εβδομάδα πριν βγω, κατάλαβα ότι ενώ είχαν δεχθεί την πρότασή μου αρχικά, μάλλον είχαν κάτι άλλο στο μυαλό τους. Αμέσως μόλις το κατάλαβα πρότεινα την ίδια μέρα μετά την εκπομπή να τους απαλλάξω από τη μεταξύ μας δέσμευση ως προς τη συνεργασία μας. Για μένα τώρα πια ό,τι κάνω έχει αξία αν δίνει χαρά σε μένα, στους ανθρώπους που το παρακολουθούν και σ' αυτούς που δουλεύουμε μαζί για να φτιάξουμε ένα προϊόν που δίνει χαρά σε όλους μας. Ως επαγγελματίας σέβομαι το όνειρο και το όραμα που έχει κάθε άνθρωπος που διευθύνει έναν σταθμό. Αν δεν μπορώ να υπηρετήσω αυτό το όραμα πρέπει ν' αποχωρήσω. Δεν είμαι από τους ανθρώπους που χαλάνε το «πάρτι». Δε σας κρύβω ότι συνεχίζω να πιστεύω στην τηλεόραση και στη δύναμη αυτού του μέσου, που μπορεί να μας ενώνει και όχι να μας χωρίζει».


Γερμανικά - Παιδιά - Έφηβοι - Rethink Education\nΠροσχολικά Τμήματα 4-5 ετώνΠαιδικά Τμήματα 6-8 ετώνΠαιδικά & Εφηβικά Τμήματα 9-16 ετώνΤμήματα Πιστοποιήσεων 12+Τμήματα Προετοιμασίας ΠανελληνίωνΤμήματα Γλωσσικών Δεξιοτήτων\nΤμήματα προσχολικής ηλικίας 4 – 5 για μια πρώτη γνωριμία με τα γερμανικά. Μέσα από ένα ευχάριστο και διαδραστικό περιβάλλον μάθησης οι μαθητές εξοικειώνονται με τη γλώσσα χρησιμοποιώντας κατάλληλα εκπαιδευτικά μέσα, προσαρμοσμένα στη μικρή ηλικία των μαθητών.\nΤα παιδιά διδάσκονται το λεξιλόγιο μέσα από το ρυθμό, το τραγούδι και το χορό, τις ιστορίες και τα παιχνίδια. Οι περισσότερες δραστηριότητες είναι πρακτικής φύσεως, π.χ. χρησιμοποιώντας μπογιές, πλαστελίνες ή να κάνουν μια φρουτοσαλάτα με παιχνίδια και κατασκευές. Τα παιδιά ενισχύουν τις ικανότητες τους με δημιουργικές δραστηριότητες.\nΤα παιδιά εμπλουτίζουν το λεξιλόγιο τους σχετικά με την οικογένεια, τον εαυτό τους, το σπίτι, τα ρούχα, τα ψώνια, τα φρούτα και τα λαχανικά, το Πάσχα και τα Χριστούγεννα. Διδάσκουμε επίσης τα χρώματα, τις εποχές, τα μέρη του σώματος, τα οχήματα, τα ζώα και το αλφάβητο. Τα ρήματα εισάγονται μέσα σε φράσεις που αφορούν τα παιδιά. Καθώς οι εποχές αλλάζουν, διδάσκουμε στα παιδιά τις κατάλληλες γερμανικές παραδόσεις και τραγούδια.\nΟι μαθητές εξασκούνται σε όλες τις δεξιότητες της γλώσσας (ακουστική και γραπτή κατανόηση, προφορικό και γραπτό λόγο).\nΣε αυτά τα προγράμματα οι μαθητές αναπτύσσουν περισσότερο τα θέματα που διδάχθηκαν στην προσχολική βαθμίδα και εμπλουτίζουν το λεξιλόγιο τους με νέα θέματα όπως η οικογένεια, η ζωή στο σπίτι και στο σχολείο, τα μέρη του σώματος, ο ελεύθερος χρόνος, το φαγητό και αρχίζουν να γράφουν. Έχουν λίγες ασκήσεις για το σπίτι και ενισχύουν τις γνώσεις τους στα νέα φαινόμενα γραμματικής, τις δομές των προτάσεων και το νέο λεξιλόγιο μέσα από projects. Τραγούδια, ποιήματα και λεξιλογικά παιχνίδια βοηθούν τους μαθητές να μάθουν το λεξιλόγιο και τις γραμματικές δομές με ένα διασκεδαστικό τρόπο.\nΓερμανικά για παιδιά και εφήβους ηλικίας 9 – 16 ετών. Οι μαθητές γνωρίζουν συστηματικά τη γερμανική γλώσσα μέσα σε ένα ευχάριστο περιβάλλον που εμπνέει τη μάθηση.\nΤα μαθήματα γίνονται αποκλειστικά στη γερμανική γλώσσα χρησιμοποιώντας σύγχρονη βιβλιογραφία με θεματολογία ανάλογη της ηλικίας των μαθητών. Οι εκπαιδευτικές σειρές που χρησιμοποιούμε συνοδεύονται από ψηφιακό υλικό στο οποίο έχει πρόσβαση ο μαθητής στο σχολείο και στο σπίτι μέσα από ασφαλή διαδικτυακή πλατφόρμα (online activities, games and εκπαιδευτικά blogs).\nΤο πρόγραμμά μας στοχεύει να:\nεμπλουτίσει το λεξιλόγιο των μαθητών\nβελτιώσει την ικανότητα γραπτής και προφορικής επικοινωνίας\nενισχύσει τις απαραίτητες τεχνικές και μηχανισμούς επικοινωνίας που απαιτούνται στην καθημερινή χρήση της γλώσσας\nενδυναμώσει τη γνώση γύρω από τη γερμανική κουλτούρα και πολιτισμό\nβοηθήσει στη βαθύτερη κατανόηση της γλώσσας\nενισχύσει την αυτοπεποίθηση των μαθητών\nΤμήματα προετοιμασίας εξετάσεων του Goethe Institut.\nΣτο Rethink Education οι μαθητές μπορούν να παρακολουθήσουν μαθήματα προετοιμασίας για τις εξετάσεις Goethe-Zertifikat που διεξάγει το Goethe Institut.\nΑπό πιστοποίηση των βασικών γνώσεων και τη χρήση της γλώσσας στην καθημερινή ζωή και την κάλυψη άμεσων αναγκών (Goethe-Zertifikat A1 & A2) μέχρι την πιστοποίηση της ικανότητας να επικοινωνούν προφορικά και γραπτά με σαφήνεια, σε ένα ευρύ φάσμα τόσο συγκεκριμένων όσο και αφηρημένων ή επιστημονικών θεμάτων (Goethe-Zertifikat B1 & B2), έως την πιστοποίηση γνώσεων στο ανώτατο επίπεδο και σε σύνθετα ή εξειδικευμένα θέματα (Goethe-Zertifikat C1 & C2), οι μαθητές εκπαιδεύονται σε όλες τις απαραίτητες δεξιότητες στη γλώσσα από εξειδικευμένους και έμπειρους καθηγητές στη διδασκαλία των γερμανικών ως ξένη γλώσσα.\nΤο εξειδικευμένο προσωπικό και οι έμπειροι σύμβουλοι καθηγητές φροντίζουν για την επιτυχία των σπουδαστών στις εξετάσεις καθώς:\n– Έχουν άριστη γνώση της γερμανικής κουλτούρας και του πολιτισμού\n– Οι περισσότεροι από τους καθηγητές μας έχουν διδάξει γερμανικά στο εξωτερικό και μιλούν πολλές γλώσσες\nΤα τμήματα προετοιμασίας για το ειδικό μάθημα των γερμανικών των Πανελληνίων Εξετάσεων απευθύνονται σε μαθητές που επιθυμούν να συμμετέχουν στο ειδικό μάθημα και χρειάζονται βελτίωση του επιπέδου των γερμανικών τους, εξοικείωση με τη διαδικασία εξετάσεων και εξάσκηση στις τεχνικές και στις δεξιότητες που απαιτούνται για την επιτυχή έκβασή τους.\nΠρόγραμμα που στοχεύει στη διαρκή πρακτική εξάσκηση του προφορικού λόγου μέσα από ρεαλιστικές καταστάσεις, με θεματολογία ανάλογης της ηλικίας των σπουδαστών.\nΣε επίπεδο πιστοποίησης, οι μαθητές εξοικειώνονται περαιτέρω με τη διαδικασία των προφορικών εξετάσεων και εξασκούνται σε τεχνικές μέσω προσομοίωσης προφορικών εξετάσεων.\nΠρόγραμμα βασισμένο στην εκπαίδευση των μαθητών στην ακουστική κατανόηση καθώς και στην απόκτηση των δεξιοτήτων που απαιτούνται τόσο στην καθημερινή ζωή όσο και κατά τη διάρκεια των εξετάσεων πιστοποίησης.\nΣε επίπεδο πιστοποίησης, οι μαθητές εξοικειώνονται περαιτέρω με τη διαδικασία του γραπτού λόγου κατά τη διάρκεια των εξετάσεων και εξασκούνται σε τεχνικές μέσω προσομοίωσης γραπτών εξετάσεων.\nΠρόγραμμα που ενισχύει τις τεχνικές κατανόησης του γραπτού λόγου. Μέσα από την εξοικείωση των μαθητών με διάφορα είδη κειμένων οι μαθητές έρχονται σε επαφή με τις τεχνικές κατανόησης κειμένου και αποκτούν την ικανότητα να αναγνωρίζουν είδη γραφής, όπως δοκίμια, επιστημονικά άρθρα, δημοσιογραφικά άρθρα και άλλα, καθώς και τη χρησιμότητά τους στην καθημερινότητά τους.\nΣε επίπεδο πιστοποίησης, οι μαθητές εξοικειώνονται περαιτέρω με τη διαδικασία της κατανόησης κειμένου κατά τη διάρκεια των εξετάσεων και εξασκούνται σε τεχνικές μέσω προσομοίωσης εξετάσεων κατανόησης κειμένου.\nΤα μαθήματα γίνονται από έμπειρους εκπαιδευτικούς και οι μαθητές μας παράλληλα με τη γλώσσα διδάσκονται και την γερμανική κουλτούρα.\nΠροετοιμάζουμε τους μαθητές μας για τις εξετάσεις πιστοποίησης της γερμανικής γλώσσας του Goethe Institut.\nΣυνεχής εξάσκηση στη γλώσσα\nΔώστε στο παιδί σας τα εφόδια που χρειάζεται από νωρίς


Αυτά που συνέβησαν εντός αλλά και εκτός πίστας το πρώτο Σαββατοκύριακο του Νοεμβρίου δίνουν αφορμές για λίγα σχόλια\nΣτο αγωνιστικό κομμάτι είχαμε την επικράτηση της Red Bull Racing, καθώς πετυχαίνοντας το τέταρτο 1 – 2 της σεζόν, ανακηρύχτηκε πρωταθλήτρια κατασκευαστών. Είναι μια σημαντική επιτυχία, καθώς για δεύτερη συνεχή χρονιά δεν επικρατεί μια ομάδα θεωρούμενη ως «μεγάλη» αλλά μια σαφώς μικρότερου βεληνικούς.\nΜετά την Brawn το 2009, η RBR έρχεται φέτος να ορθώσει περήφανα το αγωνιστικό της παράστημα και ασφαλώς να μην λησμονηθεί το γεγονός ότι το 2008 ολοκλήρωνε, για πολλοστή φορά, στην 7η θέση.\nΑύριο το πρωί, μεσημέρι στην Ν. Κορέα στην καινούργια πίστα Yeongam, είναι πιθανόν να ξεκαθαρίσει σε κάποιο βαθμό, ποιος ή ποιοι από τους πέντε διεκδικητές του φετινού τίτλου της F1 θα ευνοηθούν από το αποτέλεσμα του αγώνα.\nΣτο πλαίσιο αυτής της ενδιαφέρουσας εξέλιξης φωτογραφήθηκαν μαζί και τούτη η εικόνα μας ξύπνησε μερικές μνήμες. Ήταν μια άλλη εποχή το 1986 και έπρεπε να φτάσουμε στον τελευταίο αγώνα ώστε να κατοχυρώσει τον τίτλο ο Alain Prost.\nΚαθώς σε λίγες ώρες ξεκινά ένας από τους αρχαιότερους, δυσκολότερους, σημαντικότερους αγώνες αυτοκινήτων, οι 24 ώρες του Le Man, ιδού ένα μικρό αφιέρωμα.\nΜε μερικά θέματα συμβιβάζεσαι γρήγορα και άκοπα. Καταλαβαίνεις ότι οι πιθανότητες να βρεθείς δίπλα σε κάτι σπουδαίο είναι μικρές και αν έχεις την άνεση του σκέφτεσθαι και την πολυτέλεια του συνεσθάνεσθαι ψάχνεις πια πιο κοντά σου για να ανακαλύψεις, άλλα σπουδαία.\nΜπορώ λοιπόν να θυμηθώ, ότι στο τέλος του ’66 βρέθηκε στο σπίτι ένας δίσκος βινυλίου, της Decca, με τίτλο Le Mans ’66 (αριστερά). Ήταν η ηχογραφημένη περιγραφή του αγώνα με τις φωνές των Bruce McLaren, Graham Hill, Chris Amon, Carroll Shelby, τις ανάσες των κινητήρων και τις ιαχές κοινού. Το ’66 ήταν μια περίεργη χρονιά. Μέχρι τότε, η Scuderia είχε κερδίσει 9 φορές στη Γαλλία ενώ από το ‘60 ως το ’66 κέρδιζε αδιαλείπτως.\nΤο ’63 είχε προηγηθεί πρόταση από το Henry Ford το 2ο προς τον Enzo Ferrari για εξαγορά της Ferrari. Το πιο πιθανό είναι ότι την πρόταση την προκάλεσε ο πανούργος Ιταλός για να τον προσέξουν περισσότερο οι όμοροι της FIAT. Ο Commendatore αρνήθηκε, ο Ford σα γνήσιος Αμερικανός (όπως και ο McArthur στις Φιλιππίνες κάποια 20τόσα χρόνια νωρίτερα) είπε: «I ‘ll be back» και το ’66 πραγματοποίησε την απειλή του.\nΤότε, τα εργοστάσια Ford απασχολούσαν 365.000 εργάτες και κατασκεύαζαν περισσότερα από 4.000.000 οχήματα ετησίως. Στο Maranello έβρισκαν απασχόληση 450 εργαζόμενοι οι οποίοι κατασκεύαζαν όχι περισσότερα από 600 αυτοκίνητα ανά έτος. Κι όμως κέρδιζαν το Le Mans, τα τελευταία έξι χρόνια.\nΟ Ηenry Ford ψιθύρισε στο αυτί του διευθυντή Leo Beeb:\nνα συντάξω κάτι για το τραγικό γεγονός της καταστροφής μιας οικογένειας, όχι μόνο για αυτό καθ’ αυτό το συμβάν αλλά και για το πώς αντιμετωπίσθηκε, μα και για το που (πιθανόν) θα οδηγήσει.\nΑναφέρομαι στο δυστύχημα που έλάβε χώρα στο χώρο του Auto Festival και στοίχισε τη ζωή σε ένα παιδί καθώς και το σοβαρό τραυματισμό του αδελφού και του πατέρα του.\nΔεν είναι η πρώτη φορά που συμβαίνει κάτι τέτοιο στην μικρή ελληνική αγωνιστική σκηνή. Πρόχειρα να θυμηθώ, το θανατηφόρο στο street circuit της Βέροιας την άνοιξη του ’68, τις τρεις ζωές που χάθηκαν τον Μάρτιο του ’93 στη Ριτσώνα, για να αναφερθώ μόνο σε αγώνες σε ελεγχόμενους χώρους, διότι τα δυστυχήματα που αφορούν θανάτους θεατών από αυτοκίνητα αγωνιζομένων σε αγώνες rally, χωρίς να είναι λιγότερα, αποτελούν μια διαφορετική συνθήκη.\nΌπως τα περισσότερα πράγματα στον πολύπαθο τόπο μας, έτσι οι αγώνες αυτοκινήτου δεν αναπτύχθηκαν σωστά. Δεν είναι της παρούσης το τι, πως, ποτέ, γιατί, και ποιος ευθύνεται. Σε όλα τούτα, απαντά η πλούσια, πλέον, βιβλιογραφία.\nΑυτό που είναι της παρούσης όμως, είναι η αποτίμηση των γεγονότων.\nΈχουμε λοιπόν μια επίσημη οργανωμένη αγωνιστική ημερίδα, με την άδεια και την ασφαλιστική κάλυψη της ανώτατης αρχής του σπορ στην Ελλάδα, της ΕΘ.Ε.Α. όπως τουλάχιστον εκείνη κατέθεσε με γραπτή δήλωσή της στα μέσα. Η διοργανώτρια λέσχη (ονόματι Α.Λ.Ε.Μ.) κυκλοφόρησε τον κανονισμό, όπου αναγράφεται η σύνθεση της οργανωτικής επιτροπής, ονόματα γνωστά του χώρου. Οι επιθυμούντες να συμμετάσχουν συμπλήρωσαν τις δηλώσεις συμμετοχής και κατέβαλαν το παράβολο, τμήμα του οποίου πιστώνει τα ασφάλιστρα της εκδήλωσης. Χρησιμοποιήθηκε μάλιστα και το συναισθηματικό επιχείρημα, ότι τα έσοδα από τις συμμετοχές, θα διατίθεντο για φιλανθρωπικό σκοπό. Γράφτηκε ακόμα και η έκφραση: «Είχε ιερό σκοπό».\nΤο γεγονός οργανώθηκε σε ένα χώρο που δεν τον χαρακτηρίζεις ούτε πίστα, ούτε καρτοδρόμιο. Εξυπηρετούσε διάφορες ανάγκες όπως υπερειδική σε αγώνα enduro, παζάρι αυτοκινήτων, καθώς και χώρο εξάσκησης σχολής οδήγησης. Υπό αυτές τις συνθήκες συναντούμε το πρώτο σφάλμα. Μια αλάνα οροθετημένη με κορίνες και πλαστικές νεροπαγίδες εξ’ ορισμού δεν είναι το ασφαλέστερο πεδίο διεξαγωγής αγώνα. Το επιχείρημα: "Είχε ξαναγίνει και ουδέν παρατηρήθηκε" , προφανώς δεν αντέχει.\nΟι εκδηλώσεις τέτοιου είδους, χωρίς να ανήκουν στην αυστηρά χαρακτηρισμένη περιοχή των αγώνων, αφού πολλά από τα οχήματα που συμμετέχουν δεν πληρούν τα δεδομένα ασφαλείας της διεθνούς ομοσπονδίας, ούτε προσμετρούν σε κάποιο θεσμό, συγκεντρώνουν όλα τα υπόλοιπα χαρακτηριστικά των αγωνιστικών αναμετρήσεων. Δηλαδή ανταγωνισμό, επιθυμία διάκρισης, αντικειμενικά κριτήρια κατάταξης (χρονομέτρηση), έπαθλα δεδομένα που σε συνδυασμό με το χώρο τέλεσης πολλαπλασιάζουν τις αδυναμίες του συστήματος.\nΣε συνδυασμό μάλιστα, με το γεγονός ότι συγκεντρώνουν κατά τεκμήριο οδηγούς που κινούνται στις παρυφές των αγώνων, χωρίς ιδιαίτερη πείρα αλλά με μεγάλη διάθεση, με ενδεχομένως αμφισβητούμενη αυτοκινητική κουλτούρα, (το τελευταίο αφορά όλους μας) περιπλέκει ακόμα περισσότερο τα πράγματα και μετατρέπει την εκδήλωση σε μια παράτολμη περιπέτεια. Χρησιμοποιήθηκε, από τα μέσα, ο όρος «ερασιτέχνης» για τον οδηγό που οδηγούσε το μοιραίο όχημα. Αδόκιμος κι’ αυτός o όρος, καθώς επαγγελματική σκηνή στο αγωνιστικό ελληνικό γίγνεσθαι δεν υπάρχει. Αγωνιστικοσυντήρητοι ναι, Υπήρξαν. Είχε και έχει αρκετούς τέτοιους η ισχύουσα συστηματική. Επαγγελματίες όχι. Ποτέ έως σήμερα.\nΤην παρελθούσα Κυριακή λοιπόν, μια όμορφη ανοιξιάτική μέρα συγκεντρώθηκαν όσοι δήλωσαν συμμετοχή, ξεκίνησε η εκδήλωση και όταν ένα Mitsubishi δεν μπόρεσε από φανερή υποστροφή, να στρίψει σε μια αριστερή κλειστή στροφή, βγήκε από τη διαδρομή, δεν συγκρατήθηκε από τα πρόχειρα κιγκλιδώματα και τις πλαστικές νεροπαγίδες (που ακούστηκε ότι ήταν άδειες) και κατέπεσε σε τριμελή οικογένεια θεατών με τα γνωστά αποτελέσματα.\nΤο τραγικό συμβάν, μοιραία δημιούργησε ερωτήματα κάπως «τηλεπαραθυρικού» ίσως χαρακτήρα, αλλά ερωτήματα. Όπως:\nΥπήρχε ή όχι νοσοκομειακό στο σημείο;\nΥπήρχε ή όχι γιατρός στην εκδήλωση, όπως είχε αναγραφεί επωνύμωςστον κανονισμό;\nΌντως χρειάστηκαν 40 λεπτά για να φθάσει το νοσοκομειακό να παραλάβει τους τραυματίες;\nΌντως εξαφανίστηκαν, για προφανείς λόγους, οι άρχοντες του αγώνα;\nΟι απαντήσεις στα ανωτέρω ερωτήματα ασφαλώς δεν θα ξαναφέρουν στη ζωή το δύστυχο παιδί, ούτε θα βοηθήσουν τους τραγικούς γονείς και τα συντετριμμένα αδέλφια του στο δράμα τους. Ίσως όμως θωρακίσουν μελλοντικές παρόμοιες εκδηλώσεις από παρόμοιες παραλήψεις και συνδυασμούς σφαλμάτων. Αν υποτεθεί ότι τέτοιου είδους εκδηλώσεις έχουν μέλλον.\nΕπίσης, ακούστηκαν πολλές άναρθρες φωνές, σύρθηκαν πολλές κακογραμμένες αράδες (που θέλουν μεταφραστή ώστε να γίνουν κατανοητές) όπως συνήθως συμβαίνει σε τέτοιες περιπτώσεις. Αναμενόμενο. Δεν είναι όμως ούτε το άναρθρο, ούτε το κακογραμμένο που ενοχλεί. Δεν είναι απαραίτητο εξ’ άλλου, ότι οι καλλιεργημένοι ή οι εγκρατείς προσφέρουν πάντα καλύτερες υπηρεσίες. Είναι το αγοραίο ύφος και η γνωστή θεατρικότητα των «απόλυτων αγωνιστών» που ενοχλεί διότι μέσα από αυτές τις συμπεριφορές αντιλαμβάνεσαι ότι Δεν υπάρχουν προτάσεις, παρά στασιμότητα και αδιέξοδο. Θυμίζει κάτι;\nΌπως είναι επίσης αναμενόμενο, ότι επί της ουσίας, αυτό που συνέβη τη μοιραία Κυριακή θα ξεχαστεί από όλους εκτός από τη συντετριμμένη οικογένεια.\nΈνοιωσα την ανάγκη να γράψω τα παραπάνω, γιατί δεν μπορούμε να γυρίσουμε το χρόνο πίσω. Έστω και λίγες ώρες για να γλιτώναμε μια ζωή, για να εμποδίζαμε το σάρωμα μιας οικογένειας.\nΑν και θα ήταν καλύτερα να τον γυρνούσαμε αρκετά χρόνια πίσω ώστε να δίναμε μια δεύτερη ευκαιρία σε ότι αγαπήσαμε και πολύ φτηνά ξεπουλήσαμε…\nΗ κατάδυση στο παρελθόν του παγκόσμιου motorsport και η σύγκρισή του με το παρόν, δύσκολα θα φέρει κάποιο άλλο συναίσθημα από τη θλίψη. Το πρόβλημα με τις συγκρίσεις είναι ότι πρέπει να υπάρχει γνώση του παρελθόντος και συνείδηση του παρόντος. Κατά τεκμήριο, επιβάλλεται, και μια ελάχιστη κουλτούρα.\nΟύτως εχόντων των πραγμάτων,\nη περιήγηση στο παρελθόν μπορεί να είναι βουτηγμένη στον συναισθηματισμό, μπορεί να κρύβει και αυθαίρετες ερμηνείες, μπορεί ακόμα να είναι και ένοχη ιστορικών ακροβασιών. Έστω και έτσι όμως είναι χρήσιμη, αν όχι αναγκαία.\nΣτην περίπτωσή μας, ο χάρτης του παγκόσμιου μότορσπορ άλλαξε όταν εκφράσεις όπως:\n«νομικός σύμβουλος», «τα συμφέροντα της ομάδας», «η προβολή των χορηγών», «η στρατηγική της εταιρείας», «η αξία του σπορ», «ο διαχειριστής των εμπορικών δικαιωμάτων»\nκαταδυνάστευσαν το σπορ, αλλάζοντάς του το χαρακτήρα. Όταν λοιπόν, ανέλαβαν οι λογιστές και οι νομικοί το παιχνίδι είχε αλλάξει ενώ για αρκετούς είχε χαθεί. Για το πότε ακριβώς συνέβη αυτό οι απόψεις διίστανται.\nΤο θέμα έθιξε και ο πρώην παγκόσμιος πρωταθλητής Ari Vatanen στο μανιφέστο του προεκλογικού του αγώνα για τη θέση του προέδρου της FIA.\n«Τo μεγαλειώδες μας σπορ χρειάζεται λιγότερο πολιτική και περισσότερο πάθος».\nΤο κατά πόσο μπορεί αυτό να εφαρμοστεί είναι μια άλλη υπόθεση.\nΓια τη συνέχεια μια συνοπτική ανασκόπηση των τελευταίων 20 χρόνων.


CSR Cyprus - Petrolina\nH ΠΕΤΡΟΛΙΝΑ είναι η πρώτη κυπριακή εταιρεία πετρελαιοειδών και μία από τις μεγαλύτερες επιχειρήσεις στην Κύπρο. Δραστηριοποιείται στον ευρύτερο τομέα της ενέργειας διαδραματίζοντας σημαντικό ρόλο στην ανάπτυξη της οικονομίας της Κύπρου.\nΗ ΠΕΤΡΟΛΙΝΑ –δημόσια εταιρεία στο Χρηματιστήριο Αξιών Κύπρου από το 2000, δημιούργημα μίας από τις πλέον επιφανείς και δυναμικές επιχειρηματικές οικογένειες του τόπου, της Οικογένειας Λευκαρίτη, η οποία σημάδεψε με τη δράση της τον τομέα των μεταφορών και συγκοινωνιών.\nΔιαθέτει το μεγαλύτερο δίκτυο πρατηρίων, με 98 πρατήρια, κάτω από τις επωνυμίες ΠΕΤΡΟΛΙΝΑ , AGIP και ENI.\nΠέραν των υφιστάμενων εγκαταστάσεων αποθήκευσης καυσίμων στη Λάρνακα, η Εταιρεία, έχει επενδύσει σε εγκαταστάσεις αποθήκευσης πετρελαιοειδών στο Βασιλικό καθώς και τερματικό ανεφοδιασμού αεροσκαφών στο Αεροδρόμιο Λάρνακας.\nΟι εταιρικές της αξίες παραμένουν αναλλοίωτες με αυτές που χάραξαν οι ιδρυτές του Ομίλου Α/φοί Λευκαρίτη, δηλαδή η δέσμευση και η αφοσίωση προς τον καταναλωτή, σεβασμός για το άτομο, ομαδική συνεργασία και ειλικρίνεια στις εμπορικές συναλλαγές.\nΆρρηκτα συνδεδεμένη με το κοινωνικό σύνολο, η ΠΕΤΡΟΛΙΝΑ εφαρμόζει διαχρονικά μια συγκροτημένη πολιτική Εταιρικής Κοινωνικής Ευθύνης (EKE) η οποία καλύπτει ένα ευρύ φάσμα δραστηριοτήτων, ανταποδίδοντας την εμπιστοσύνη με την οποία την περιβάλλει ο Κύπριος καταναλωτής.\nΗ στρατηγική Εταιρικής Κοινωνικής Ευθύνης της ΠΕΤΡΟΛΙΝΑ αναπτύσσεται σε τέσσερις άξονες:\nΗ ΠΕΤΡΟΛΙΝΑ, υποστηρίζει προγράμματα κοινωνικής αλληλεγγύης, συνδράμει στο έργο φορέων με αναγνωρισμένη κοινωφελή δράση για την αντιμετώπιση κοινωνικών προβλημάτων και ενισχύει ευαίσθητες κοινωνικές ομάδες και άτομα. Με την δημιουργία της ομάδας εθελοντών Petrolina Community, το προσωπικό, οι πρατηριούχοι και οι οικογένειες τους συμμετέχουν έμπρακτα στις κοινωφελείς δράσεις της εταιρείας. Στην όλη Εταιρική Κοινωνική δράση της ΠΕΤΡΟΛΙΝΑ, την πρώτη θέση κατέχει το Φεστιβάλ Προσφοράς Πετρολίνα. Το Φεστιβάλ το οποίο έχει φιλανθρωπικό και ψυχαγωγικό χαρακτήρα, έχει καθιερωθεί ως θεσμός και προσελκύει χιλιάδες συνανθρώπους μας, μικρούς και μεγάλους. Γενικότερα, ο εθελοντισμός έχει υιοθετηθεί με πολλή αγάπη και ενθουσιασμό από όλα τα μέλη του προσωπικού της ΠΕΤΡΟΛΙΝΑ και έχει δώσει τεράστια δείγματα ανθρωπιάς και αγάπης, σε δεκάδες δράσεις της εταιρείας προς την κυπριακή κοινωνία, ιδιαίτερα τα τελευταία χρόνια.\n2. ΠΟΛΙΤΙΣΜΟΣ - ΑΘΛΗΤΙΣΜΟΣ\nΗ πολιτιστική κληρονομιά μιας χώρας προσδιορίζει τον χαρακτήρα της, στο παρόν και στο μέλλον και αποτελεί αναπόσπαστο κομμάτι της ταυτότητάς της. Η ΠΕΤΡΟΛΙΝΑ στηρίζει και ενισχύει, οικονομικά, δραστηριότητες που αφορούν την πολιτιστική και ιστορική μας κληρονομιά. Παράλληλα, η ΠΕΤΡΟΛΙΝΑ θεωρεί ότι ο Αθλητισμός είναι από τις σημαντικότερες δραστηριότητες που μπορεί να έχει στη ζωή του ο κάθε άνθρωπος. Αυτός είναι και ο λόγος που στέκεται συμπαραστάτης και χορηγός ομοσπονδιών αθλητισμού, σωματείων και μεγάλων αθλητικών εκδηλώσεων, όπως είναι ο Ετήσιος Διεθνής Μαραθώνιος Λεμεσού και τα διεθνή τουρνουά βόλεϊ στη Λάρνακα, διαδραματίζοντας έτσι πρωταγωνιστικό ρόλο και στα αθλητικά δρώμενα της Κύπρου.\nΗ ΠΕΤΡΟΛΙΝΑ εφαρμόζει με συνέπεια την πολιτική για τη βιώσιμη ανάπτυξη και την προστασία του περιβάλλοντος, ενισχύοντας και καλλιεργώντας την περιβαλλοντική συνείδηση των πολιτών και κυρίως των παιδιών. Γίνεται δε και η ίδια η Εταιρεία παράδειγμα προς μίμηση, αφού εφαρμόζει μέτρα περιβαλλοντικής ευθύνης σε κάθε επιχειρηματική της ενέργεια. Από την απλή διαχείριση ανακυκλώσιμων υλικών στα γραφεία της, μέχρι την ανακύκλωση βαρέων βιομηχανικών υλικών στις εγκαταστάσεις καυσίμων και στα πρατήριά της. Επενδύει σε ανανεώσιμες πηγές ενέργειας με την εγκατάσταση φωτοβολταϊκών συστημάτων σε πρατήριά της, ενώ διαθέτει στην αγορά τα φιλικά προς το περιβάλλον καύσιμα κίνησης Platinum+, που μειώνουν σημαντικά τις εκπομπές ρύπων.\nΗ ΠΕΤΡΟΛΙΝΑ, θεωρεί το ανθρώπινο δυναμικό της ως την πλέον σημαντική προϋπόθεση επιτυχίας. Γι’ αυτό τον λόγο, η λειτουργία της παραμένει ανθρωποκεντρική, με τα χαρακτηριστικά μιας μεγάλης οικογένειας. Παρέχοντας ένα ευχάριστο εργασιακό περιβάλλον, με ασφαλείς συνθήκες εργασίας στο προσωπικό καθώς και ευκαιρίες ανέλιξης, εκπαίδευσης και κατάρτισης, αλλά και σύσφιξης σχέσεων και δεσμών, η ΠΕΤΡΟΛΙΝΑ δίκαια θεωρείται ως ένας από τους καλύτερους εργοδότες στην Κύπρο.\nΗ στρατηγική ΕΚΕ της ΠΕΤΡΟΛΙΝΑ, η οποία στοχεύει στο να ανταποκρίνεται έμπρακτα στις εκάστοτε ανάγκες της κυπριακής κοινωνίας, έχει αποσπάσει τα τελευταία χρόνια σημαντικά βραβεία και διακρίσεις τόσο στην Κύπρο όσο και στο εξωτερικό.\nΗ ΠΕΤΡΟΛΙΝΑ βραβεύθηκε το 2011 στις επιχειρηματικές βραβεύσεις InBusiness Awards Κύπρου, ως η εταιρεία με την καλύτερη στρατηγική Εταιρικής Κοινωνικής Ευθύνης. Το 2012 ανακηρύχθηκε National Champion στην Κύπρο στα Ευρωπαϊκά Επιχειρηματικά Βραβεία στην κατηγορία Περιβαλλοντικής και Εταιρικής Βιωσιμότητας. Το 2015, η ΠΕΤΡΟΛΙΝΑ απέσπασε το Βραβείο «Best Workplace / Εργοδότης Προτίμησης» στις επιχειρηματικές βραβεύσεις InBusiness Awards Κύπρου.\n1 Kilkis Str., 6015 Larnaka,\nP.O. Box 40162,


Εξοικονομώ κατ’ οίκον – Voutospress Kefalonia\nΑνοίγουν οι αιτήσεις! Ο απόλυτος οδηγός για να πάρετε επιδότηση\n– Την Πέμπτη, 08.03.2018, “ανοίγουν” οι αιτήσεις για το Εξοικονομώ κατ’ οίκον αλλά πρέπει να βιαστείτε! – Η ηλεκτρονική πλατφόρμα υποβολής ανά περιφέρεια θα κλείνει αμέσως μόλις εξαντληθούν τα κεφάλαια που της αναλογούν – Βήμα – βήμα πώς θα κάνετε την αίτηση – Όλα όσα πρέπει να ξέρετε για το τι καλύπτει η επιδότηση που θα πάρετε – Προσοχή στις… ζαβολιές! Αν εντοπιστούν παρατυπίες, πρέπει να επιστρέψετε την επιδότηση και μάλιστα… εντόκως! – Φέτος προβλέπεται επιδότηση και για κλιματιστικά! Πώς μπορείτε να πάρετε δάνειο – Όλοι οι όροι και η διαδικασία συμμετοχής\nΤΟ ΒΗΜΑ ΤΟΥ Εξοικονομώ κατ’ οίκον\nκαι ευκαιριών των ατόμων με αναπηρία και της διαρκούς προσπάθειας τους για ένταξη στην κοινωνία…\n«δείχνουν» οι βαθμοί - κοντά στα 19.000 μόρια η Ιατρική. Ανακοινώθηκαν από το υπουργείο Παιδείας…


Σαν σήμερα 5/4/…. | τα εΝ οΙΚΟ\nΣαν σήμερα 5/4/….\n1792 – Ο πρόεδρος των Ηνωμένων Πολιτειών Τζορτζ Ουάσινγκτον ασκεί το δικαίωμα της αρνησικυρίας σε ένα νομοσχέδιο. Πρόκειται για την πρώτη φορά που χρησιμοποιείται αυτή η εξουσία στις Ηνωμένες Πολιτείες.\n1944 – Κατά τη διάρκεια της Κατοχής, 270 κάτοικοι της Κλεισούρας εκτελούνται από τους Γερμανούς.\n1951 – Το ζεύγος Ρόζενμπεργκ καταδικάζεται σε θάνατο για κατασκοπία υπέρ της Σοβιετικής Ένωσης.\n1970 – Η εφημερίδα «Έθνος» αναστέλλει την έκδοσή της.\n1336 – Ιωάννης της Γκραβίνα, δούκας του Δυρραχίου και πρίγκιπας Αχαΐας\nΜαρτύρων Κλαυδίου, Διόδωρου, Ουίκτωρος, Ούικτωρίνου, Παπία, Σεραπίωνος και Νικηφόρου, των εν Κορίνθω αθλησάντων Μαρτύρων Μαξίμου και Τερεντίου Θεοδώρας και Διδύμου, Ζήνωνος, Θέρμου, Πομπηίου Των εν Λέσβω «Αγίων Πέντε» Νεανίδων Μάρτυρος Υπομονής Νεομάρτυρος Γεωργίου του εν Εφέσω (†1801) Νεομάρτυρος Παναγιώτου, του εν Ιεροσολύμοις (†1839)\n*Ο Γιώργος Σιδέρης (Άγιος Ιωάννης Ρέντης, 5 Απριλίου 1938) είναι Έλληνας διεθνής παλαίμαχος ποδοσφαιριστής. Γνωστός και με το προσωνύμιο Φόντακας, υπήρξε από τους κορυφαίους επιθετικούς του ελληνικού ποδοσφαίρου. Η καταγωγή του είναι από την Κόρωνο Νάξου.\nΞεκίνησε από τον Ατρόμητο Πειραιώς και το 1959 πήρε μεταγραφή για τον γείτονα Ολυμπιακό. Το 1969 είχε καταταγεί 17ος στο δημοψήφισμα για τον καλύτερο παίκτη της Ευρώπης, πρώτος είχε ψηφιστεί ο Γερμανός Φραντς Μπεκενμπάουερ. Το 1970 πήγε στην Αντβέρπ στο Βέλγιο, για να ξαναγυρίσει στον Ολυμπιακό τον Ιανουάριο του 1972. Τελευταίος του επίσημος ή φιλικός αγώνας του υπήρξε το ντέρμπι πρωταθλήματος Ολυμπιακός-Παναθηναϊκός 0-0 της 20ης Φεβρουαρίου 1972, όπου σχεδόν 34ετής αντικαταστάθηκε στο 55′ από τον Γιώτη Παπαδημητρίου.\nΤο 1962 φόρεσε τη φανέλα της ιταλικής Λανερόσι σε φιλικούς αγώνες μετά από πρόσκληση της ιταλικής ομάδας, ενώ την ίδια χρονιά είχαν δείξει ενδιαφέρον για την απόκτησή του οι Ίντερ, Φιορεντίνα, και Ατλέτικο Μαδρίτης. Συνολικά με τη φανέλα του Ολυμπιακού (1959-1970, 1972) είχε 285 συμμετοχές και 224 τέρματα σε αγώνες της Α’ Εθνικής κατηγορίας, επίδοση που τον καθιστά πρώτο σκόρερ όλων των εποχών για τους ερυθρόλευκους και τέταρτο συνολικά στην ιστορία του θεσμού.\nΟ Γιώργος Σιδέρης\nThis entry was posted on 07/04/2016 by Νίκος Μαρίνος in Σαν Σήμερα and tagged Σαν Σήμερα.


«Πύρρειος νίκη» για τον Κοέλιο | Η ΚΑΘΗΜΕΡΙΝΗ\nΟι δύο ηγέτες του κεντροδεξιού συνασπισμού, Πάσος Κοέλιο (αριστερά) και Πάουλο Πόρτας, αλληλοσυγχαίρονται μετά την οριστικοποίηση της εκλογικής νίκης τους.\n06.10.2015 • 07:28\nΥστερα από τέσσερα χρόνια αιματηρών περικοπών στις δημόσιες δαπάνες, οδυνηρών φορολογικών μέτρων και εκτεταμένων ιδιωτικοποιήσεων, ο κεντροδεξιός πρωθυπουργός της Πορτογαλίας Πέδρο Πάσος Κοέλιο έγινε ο πρώτος ηγέτης χώρας-μέλους της Ευρωζώνης, ο οποίος κατάφερε να κερδίσει εκλογές έχοντας εφαρμόσει ένα σκληρό μνημονιακό «πρόγραμμα διάσωσης». Ωστόσο, η επιτυχία του άφησε μια πικρή γεύση, καθώς η κυβερνώσα Κεντροδεξιά απέτυχε να εξασφαλίσει κοινοβουλευτική αυτοδυναμία και η Πορτογαλία οδεύει προς μια περίοδο πολιτικής αστάθειας, η οποία θα θέσει σε δοκιμασία την εύθραυστη οικονομική της ανάκαμψη.\nΜε καταμετρημένο το σύνολο σχεδόν των ψήφων, ο συνασπισμός του δεξιού κόμματος PDS και του κεντρώου CDS αποσπά ποσοστό 38,4% και 99 έδρες σε σύνολο 230, σημειώνοντας μεγάλη εκλογική αιμορραγία έναντι του 2011, όταν είχε κερδίσει το 50,4% των ψήφων και 132 έδρες. Ακολουθεί, στη δεύτερη θέση, το Σοσιαλιστικό Κόμμα του Αντόνιο Κόστα με 32,4% και 85 έδρες, σημειώνοντας αύξηση της τάξεως του 4,5%. Οι Σοσιαλιστές δεν κατάφεραν να εκφράσουν τη δυσαρέσκεια τμήματος του κοινωνικού σώματος για τα μέτρα λιτότητας καθώς ήταν το δικό τους κόμμα εκείνο που συνομολόγησε το μνημόνιο με τις Βρυξέλλες, επί πρωθυπουργίας Ζοζέ Σόκρατες, ο οποίος φυλακίστηκε και διώχθηκε για οικονομικά σκάνδαλα και τελεί σήμερα υπό κατ’ οίκον περιορισμό.\nΣημαντική άνοδο παρουσίασαν τα δύο κόμματα της Αριστεράς, το Αριστερό Μπλοκ και το Κομμουνιστικό Κόμμα, συγκεντρώνοντας αθροιστικά 18,5%. Ειδικά το Αριστερό Μπλοκ σημείωσε το καλύτερο ποσοστό του από την ίδρυσή του, το 1999, συγκεντρώνοντας ποσοστό 10,2% και ξεπερνώντας, για πρώτη φορά στην ιστορία του το Κομμουνιστικό Κόμμα. Το τελευταίο απέσπασε ποσοστό 8,3% (έναντι 7,9% το 2011), κάτι που αντιπροσωπεύει την καλύτερη επίδοσή του τα τελευταία 15 χρόνια. Ιστορικό ρεκόρ σημείωσε η αποχή, που έφτασε το 43,1% του εκλογικού σώματος.\nΤούτων δοθέντων, ο πρόεδρος της χώρας, Ανιμπαλ Καβάκο Σίλβα, αναμένεται να ξεκινήσει σύντομα κύκλο διαβουλεύσεων με τους ηγέτες των πολιτικών κομμάτων. Θεωρητικά, ο ανώτατος άρχων θα μπορούσε να δώσει την εντολή σχηματισμού κυβέρνησης στον Κόστα, δεδομένου ότι τα κόμματα της ευρύτερης Κεντροαριστεράς- Αριστεράς διαθέτουν πλειοψηφία στη Βουλή. Κάτι τέτοιο φαίνεται, ωστόσο, απίθανο λόγω των μεγάλων ιδεολογικών και πολιτικών διαφορών μεταξύ των εν λόγω κομμάτων. Το Κ.Κ. Πορτογαλίας τάσσεται υπέρ της εξόδου της χώρας από την Ευρωζώνη, ενώ και το Αριστερό Μπλοκ προτάσσει τη διαγραφή μέρους του χρέους, την άρση της λιτότητας και την επιβολή βαριάς φορολογίας στις επιχειρήσεις.\nΑλλά και το ενδεχόμενο μεγάλου συνασπισμού Κεντροδεξιάς-Σοσιαλιστών φαίνεται εξαιρετικά απίθανο, παρότι θα αποτελούσε ιδεώδη λύση για τις αγορές.\nΠροεκλογικά, ο Αντόνιο Κόστα είχε δηλώσει ότι οι Σοσιαλιστές θα μπορούσαν να συμπράξουν με τη Δεξιά «μόνο αν αντιμετωπίζαμε εισβολή εξωγήινων στη Γη».\nΕπομένως, το πιθανότερο είναι ότι ο Σίλβα θα δώσει, μέσα στο επόμενο δεκαπενθήμερο, την εντολή στον Κοέλιο, με προοπτική τον σχηματισμό κυβέρνησης μειοψηφίας, η επιβίωση της οποίας θα εξαρτάται από την ανοχή των Σοσιαλιστών. Το πρώτο κρίσιμο τεστ θα είναι ο προϋπολογισμός του 2016, ενώ έπονται επώδυνα μέτρα που θα κληθεί να υλοποιήσει η επόμενη κυβέρνηση, στο ασφαλιστικό και το φορολογικό.\nΑπηχώντας τον διάχυτο σκεπτικισμό που επικρατεί στις Βρυξέλλες, ο πρόεδρος του Eurogroup, Γερούν Ντάισελμπλουμ, έκανε λόγο για «αμφίσημο» αποτέλεσμα των εκλογών στην Πορτογαλία, προσθέτοντας χαρακτηριστικά: «Δυστυχώς, η δημοκρατία δεν φέρνει πάντα σταθερότητα».\nUnicef: Η οικονομική κρίση στην Πορτογαλία έπληξε πρωτίστως τα παιδιά


Μπορεί να μη σας Γεμίζει το Μάτι, αλλά σύντομα Όλες οι Γυναίκες θα Κάνουν σαν Τρελές για ΑΥΤΟ το Σουτιέν! - Fanpage\nΜπορεί να μη σας Γεμίζει το Μάτι, αλλά σύντομα Όλες οι Γυναίκες θα Κάνουν σαν Τρελές για ΑΥΤΟ το Σουτιέν!\nΕκατομμύρια γυναίκες σε όλο τον κόσμο θέλουν συμβουλές για το πώς να παραμένουν υγιείς. Οι συμβουλές για την παρακολούθηση των συμπτωμάτων του καρκίνου είναι πρώτες στον κατάλογο, καθώς η ασθένεια δεν κάνει διακρίσεις και μπορεί να μην εντοπιστεί για χρόνια.\nΚαθώς ο καρκίνος του μαστού είναι μια διαδεδομένη μορφή καρκίνου μεταξύ των γυναικών, οι τρόποι εξέτασης είτε στο σπίτι είτε στο ιατρείο έχουν μεγάλη ζήτηση. Η πραγματοποίηση αυτοεξετάσεων στο σπίτι μπορεί να προκαλέσει σύγχυση και ορισμένες γυναίκες γιατί δεν έχουν εμπιστοσύνη σε αυτά που μπορούν ή δεν μπορούν να βρουν. Ένας νεαρός άντρας ελπίζει να το αλλάξει αυτό.\nΗ μητέρα του Julian Raos Cante, έλαβε διάγνωση καρκίνου του μαστού για δεύτερη φορά όταν εκείνος ήταν μόλις 13 ετών. Εμπνευσμένος από τις δύο μάχες της μητέρας του με τον καρκίνο, ο 18χρονος τώρα έχει εφεύρει μια εφεύρεση που θα μπορούσε ενδεχομένως να οδηγήσει σε έγκαιρες διαγνώσεις. Ο Julian υποστηρίζει ότι η έγκαιρη διάγνωση θα είχε κάνει τεράστια διαφορά στα αποτελέσματα της μητέρας του:\n«Ο όγκος, από τις διαστάσεις ενός κόκκου ρυζιού πήγε σε μπάλας του γκολφ σε λιγότερο από έξι μήνες. Η διάγνωση ήρθε πολύ αργά και η μητέρα μου έχασε τα στήθη της και παραλίγο και τη ζωή της ».\nΟ Julian, φοιτητής στο Πανεπιστήμιο Τεχνολογίας του Μοντερέι στο Μεξικό, διαχειρίζεται μια εταιρεία με την επωνυμία Higia Technologies. Έχει σχεδιάσει ένα σουτιέν που χρησιμοποιεί βιοαισθητήρες για την ανίχνευση αλλαγών στο στήθος. Ονομάζεται «EVA» και το προϊόν αξιολογεί την υγεία του μαστού σημειώνοντας οποιεσδήποτε αλλαγές στο χρώμα, τη θερμοκρασία ή την υφή.\nΤο πρωτότυπο σχέδιό του τον έκανε τον κορυφαίο νικητή της εταιρίας του το 2017 στα βραβεία Global Student Entrepreneur Awards. Εδώ είναι το πώς λειτουργεί: μια γυναίκα φοράει το σουτιέν για 1 έως 2 ώρες την εβδομάδα. Μια εφαρμογή παρακολουθεί τις πληροφορίες που συλλέγονται από τους αισθητήρες του σουτιέν. Εάν υπάρχει κάποια ουσιαστική αλλαγής, η γυναίκα θα κληθεί να δει τον γιατρό της.\nΈνα στήθος με όγκο θα έχει υψηλότερη θερμοκρασία και θα έχει σημαντικά υψηλότερη ποσότητα ροής αίματος. Ο Julian και η ομάδα του, σχεδίασαν το σουτιέν τους για να ανιχνεύσουν τέτοιες ανωμαλίες. Αν και είναι ακόμα στη φάση του πρωτοτύπου, ο Julian ελπίζει ότι το σουτιέν θα φτάσει στο κοινό μέσα σε δύο χρόνια.\nΗ ομάδα του εξακολουθεί να επεξεργάζεται τα σφάλματα όσον αφορά τη συλλογή και ανάλυση δεδομένων. Επιπλέον, η τεχνολογία αυτή, απαιτεί αρκετές επιστημονικές δοκιμές πριν από το άνοιγμα στην αγορά. Ο Julian ξεκίνησε να εργάζεται στην ιδέα του από την ηλικία των 17 ετών, συγκέντρωσε μερικούς φίλους και κατέθεσε δίπλωμα ευρεσιτεχνίας. Ο εκκολαπτόμενος επιχειρηματίας είναι αποφασισμένος να αλλάξει τον τρόπο με τον οποίο ο καρκίνος του μαστού επηρεάζει τις γυναίκες.\nΟ καρκίνος του μαστού είναι η πιο κοινή μορφή της νόσου για τις γυναίκες σε όλο τον κόσμο. Η ύπαρξη ενός αξιόπιστου τρόπου για την ανίχνευση του καρκίνου στο σπίτι θα μπορούσε ενδεχομένως να είναι ένα «σωσίβιο», παρακινώντας εκατομμύρια γυναίκες να δουν έναν γιατρό.\nΑΝΙΧΝΕΥΣΗεπιστημηΚΑΡΚΙΝΟΣ ΤΟΥ ΜΑΣΤΟΥΠΡΩΤΟΠΟΡΙΑΚΟΣΤΗΘΟΣΤΕΣΤ\nΌταν ο σκύλος της βρήκε το μωρό θαμμένο στο χώμα οι γιατροί δεν του έδιναν ελπίδες. Αυτός ο μικρός όμως αποδείχθηκε αληθινός μαχητής!


Το χαμόγελο του κ. Παπουτσή | tail -f /var/log/rouvas\nHome > Uncategorized\t> Το χαμόγελο του κ. Παπουτσή\n28 November 2011 rouvas\tLeave a comment Go to comments\nΑντιγράφω από το πρωτότυπο “Το χαμόγελο του κ. Παπουτσή” στο protagon.gr,\nΟι φίλοι μου στα Πατήσια και την Κυψέλη φοβούνται να βγουν από το σπίτι τους μετά τη δύση του ήλιου. Κλοπές, ληστείες, βιασμοί, γκετοποίηση, το μεγαλείο της παραβατικότητας. Και ο Υπουργός; Δίνει συνέντευξη στο Mega μιλώντας για την αποφασιστικότητά του απέναντι στην παρανομία και την εγκληματικότητα…\nΑλεξάνδρας, κοντά στα δικαστήρια, 2 μπάτσοι (που τους διαχωρίζω από τους κανονικούς και ευσυνείδητους αστυνομικούς) έχουν πάρει στο κατόπι έναν κακομοίρη Πακιστανό απ’ αυτούς που ολημερίς σέρνουν ένα καροτσάκι και προσπαθούν να το γεμίσουν με παλιοσίδερα. Τον βρίζουν, του ρίχνουν και μερικά χαστουκάκια για να νιώσουν πιο υψηλή «εξουσία» από ό, τι τους επιτρέπει ο χαμηλός τους βαθμός. Και το ανύπαρκτό τους μυαλό. Κι εκείνος; Δίνει συνεντεύξεις στις εφημερίδες με αναφορές στο Μεσοπρόθεσμο, το ΔΝΤ και την Ε. Ε., το παρόν και το μέλλον του Κινήματος…\nCategories: Uncategorized Tags: (α)κυβέρνηση, Ελλάδα, Παπουτσής, protagon\nΕεε, Οοο, το πήραμε, το πήραμε, το ευρωπαϊκό… Θεωρίες συνομωσίας